ועדת הכנסת, כנסת 20, פרוטוקול מספר 105, 2016-02-08 11:00

דוד ביטן: יש שידור, אנחנו בשידור כבר אז אני רוצה להתחיל.

דוד ביטן: הסעיף הראשון בסדר-היום מתייחס לדיון בדבר פנייה ליועץ המשפטי לממשלה ולוועדת האתיקה לבחינת עבירות פליליות ואתיות, שקשורות לפגישת חברי הכנסת חנין זועבי, ג'מאל זחאלקה ובאסל גטאס עם בני משפחה של המחבלים.

דוד ביטן: לא רק עצם הפגישה אלא גם מה התרחש באותה פגישה.

דוד ביטן: אני קודם כל רוצה להתרעם על כך שחברי הכנסת מהרשימה המשותפת, בעיקר אלו שהופיעו ואליהם ישנה התייחסות, החליטו לא להגיע.

דוד ביטן: ואני קורא להם שהם פחדנים, מדברים אתנו רק מלמעלה דרך כל מיני מקומות וכנסים ולא מגיעים לכנסת, שזה הפורום הטוב ביותר כדי לברר את הדברים האלה.

דוד ביטן: ולכן הם מבחינתי פחדנים ולא מוכנים להתעמת עם ההתייחסות שלנו לעניין הזה.

דוד ביטן: אני רוצה להציג קודם כל את הבעיה שלנו היום.

דוד ביטן: החקיקה הקיימת היום מאפשרת מענה לחלק גדול מהדברים.

דוד ביטן: אני אתן לך לדבר, אל תדאגי, אבל תנו לנו להתחיל.

דוד ביטן: מי שרוצה להתייחס, שיירשם.

דוד ביטן: נותנת איזשהו מענה.

דוד ביטן: הבעיה שלנו שהדברים חוזרים על עצמם מכיוון שגם המערכת המשפטית – העסק צריך לעבוד במספר רבדים.

דוד ביטן: רובד אחד זה רובד של הכנסת, שמתייחס לנושא של אתיקה וחוק החסינות שאולי ניאלץ לשנות אותו באיזושהי צורה.

דוד ביטן: אבל גם על המערכת המשפטית.

דוד ביטן: גם היועץ המשפטי לממשלה וגם בית המשפט צריכים לתת מענה לסוגיה הזאת ולא רק לתת את כובד המשקל הגדול ביותר לחופש הביטוי או לחופש ההתמודדות במדינה דמוקרטית מכיוון שמדינה דמוקרטית גם חייבת להגן על עצמה.

דוד ביטן: אני רוצה להציג בפניכם מספר דברים היסטוריים וגם שמתייחסים לחוק.

דוד ביטן: היום, חוק חסינות חברי הכנסת קובע במפורש בסעיף 1(א) שחבר כנסת לא יישא באחריות פלילית או אזרחית ויהיה חסין בפני כל פעולה משפטית בשל הצבעה או בשל הבעת דעה בעל-פה או בכתב, או בשל מעשה שעשה בכנסת או מחוצה לה, אם היו ההצבעה, הבעת הדעה או המעשה במילוי תפקידו או למען מילוי תפקידו כחבר כנסת.

דוד ביטן: סעיף 1(א)(1)(4) קובע שתמיכה במאבק מזוין של מדינת אויב או במעשה טרור נגד מדינת ישראל או נגד יהודים או ערבים בשל היותם יהודים או ערבים בארץ או בחוץ-לארץ, יוצר מצב שחוק החסינות לא יחול כי לא יראו בזה הבעת דעה או מעשה הנעשה במילוי תפקידו או למען מילוי תפקידו כחבר כנסת.

דוד ביטן: חוק העונשין, הסתה לאלימות או לטרור, קובע שהמפרסם קריאה לעשיית מעשה אלימות או טרור או דברי שבח – שימו לב – דברי שבח, אהדה או עידוד למעשה אלימות או טרור, תמיכה בו או הזדהות עמו, בסעיף זה פרסום מסית ועל-פי תוכנו של הפרסום המסית והנסיבות בהן פורסם, יש אפשרות ממשית שיביא לעשיית מעשה אלימות או טרור, דינו מאסר חמש שנים.

אלעזר שטרן: ועל זה אין חסינות?

דוד ביטן: לא.

דוד ביטן: זה חוק העונשין.

דוד ביטן: זה אומר שאם היועץ המשפטי קובע שהחסינות לא חלה והוא מחליט לפתוח בחקירה ולהגיש כתב אישום, אז אנחנו עוברים לסעיף העונשין.

דוד ביטן: חוק יסוד: הכנסת, קובע: מניעת השתתפות בבחירות.

דוד ביטן: רשימת מועמדים לא תשתתף בבחירות לכנסת ולא יהיה אדם מועמד בבחירות לכנסת, או אם יש במטרותיה או במעשיה של הרשימה או במעשיו של האדם, לפי העניין, במפורש או במשתמע, אחד מאלה – בסעיף 3 – תמיכה במאבק מזוין של מדינת אויב או של ארגון טרור נגד מדינת ישראל.

דוד ביטן: חוק המפלגות קובע סייגים לרישום מפלגה.

דוד ביטן: לא תירשם מפלגה אם יש במטרה ממטרותיה ומעשיה במפורש או במשתמע אחת מאלה: סעיף 2(א):

דוד ביטן: תמיכה במאבק מזוין של מדינת אויב או ארגון טרור נגד מדינת ישראל.

דוד ביטן: אנחנו רואים שיש מערכת חוקים שבעצם מאפשרת למערכת המשפטית לנקוט פעולה, והפעולה היא לא באותו רגע.

דוד ביטן: זה לא שבאותו רגע שאדם עושה מעשה, מיד אפשר לעשות משהו, אבל צריך להתחיל באיזושהי שרשרת פעולות שהתוצאה הסופית שלה היא הרחקה מהכנסת של חבר כנסת או רשימה שהיא בעייתית.

דוד ביטן: כמו שבית המשפט פסל את רשימת כהנא, מטעמים של גזענות, שזה אחד הסעיפים שמופיעים בחוק, מלהתמודד בבחירות.

דוד ביטן: עכשיו אני עובר לכנסת.

דוד ביטן: הכנסת, מה שהיא יכולה היום מבחינת סמכויות ועדת האתיקה, זה להרחיק עד שישה חודשים.

דוד ביטן: וגם היא יכולה להטיל קנס כספי, אבל רק בפעם השנייה.

דוד ביטן: מכיוון שהחוק של קנס כספי הוא חדש, הוא לא יכול לחול על המקרה הזה בכלל.

דוד ביטן: הוא יכול לחול על המקרה הבא.

דוד ביטן: חבר הכנסת זחאלקה אין לו קובלנות, נכון?

דוד ביטן: אבל לחברת הכנסת זועבי יש החלטות של ועדת האתיקה.

דוד ביטן: לחבר הכנסת גטאס יש מהפעם האחרונה, מהמשט.

דוד ביטן: אנחנו קבענו לוועדת האתיקה ומכיוון שהעבר שלו היה נקי, היא החליטה שלמרות המעשה שפוגע בכנסת ישראל ובמדינה, היא פסקה נזיפה.

דוד ביטן: עכשיו זה המעשה השני שאנחנו טוענים שנעשה.

דוד ביטן: לגבי חברת הכנסת זועבי יש שתי החלטות מאד רציניות.

דוד ביטן: ההחלטה הראשונה לעניין המשט, והשנייה שהיא יותר חשובה וקצת דומה למקרה הזה, היה כשהיא הכריזה בתקשורת ובכל מקום בקשר לשלושת הנערים שנחטפו ונרצחו.

אורן אסף חזן: איפה שהיה צריך לא לחתום אתה הסדר טיעון והיא הייתה זרוקה היום בתא המעצר.

אורן אסף חזן: ישנים פה בעמידה.

דוד ביטן: ניתן לך לדבר.

דוד ביטן: עוד פעם אתה מפריע?

דוד ביטן: למה אתה מפריע?

דוד ביטן: אתה לא יכול להתאפק?

דוד ביטן: אתה לא יכול להתאפק?

דוד ביטן: תתאפק.

אורן אסף חזן: צריך היה לזרוק אותה אתמול לכלא.

דוד ביטן: תרשמי את אורן חזן, בבקשה.

דוד ביטן: הנה, רשמתי אותך, אורן.

דוד ביטן: דרך אגב, הנושא של האמירה של זועבי לעניין שלושת הנערים, כשהיא אמרה מה שהיא אמרה - - -

<ארבל אסטרחן: יש גם אמירות נוספות.

דוד ביטן: יש אמירות נוספות, למשל שאלה שחטפו הם לא טרוריסטים והם נאלצים להשתמש באמצעים אלה עד שישראל תתפכח קצת, עד שהאזרחים של ישראל והחברה הישראלית יתפכחו וירגישו את הסבל של האחר.

דוד ביטן: ועדת האתיקה החליטה שלמרות שהוועדה – אני אומר את הדברים מכיוון שאני רוצה להראות מה ההיסטוריה.

דוד ביטן: זה חלק מהדיון שלנו בסופו של דבר, כי אנחנו רוצים לטפל בבעיה.

עליזה לביא: זה מעיד על דפוס.

דוד ביטן: כן.

דוד ביטן: הוועדה מבקשת להדגיש כי זכותם של חברי הכנסת לבטא עמדות שאינן בקונצנזוס ולהביע ביקורת פומבית על הממשלה, ששמורה להם גם בתקופת לחימה, אולם יש להבחין בין ביקורת ומחאה חריפים אך לגיטימיים, לבין עידוד אויבי המדינה, קריאה לפגיעה בישראל ומתן לגיטימציה למעשה טרור נגד אזרחי המדינה.

דוד ביטן: הציבור בישראל, כמו בכל מדינה, מצפה כי חברי פרלמנט המצהירים אמונים למדינה לא יעודדו את הקמים נגדה ואת אלה המבקשים להרוג את חייליה ואזרחיה ויתמכו בהם, וכי ביקורתם על הממשלה, חריפה ככל שתהיה, תיאמר מנקודת מבט של מי שדורש את טובת המדינה ואזרחיה.

דוד ביטן: ומתוך כך מבקש להשפיע על מדיניותה.

דוד ביטן: על רקע האמור, הוועדה סברה כי חברת הכנסת זועבי חרגה ממתחם ההתבטאות הלגיטימי של חבר כנסת ברגע שהיא אמרה שהם לא טרוריסטים וכו', והיא פסקה לה שישה חודשים השעיה.

דוד ביטן: היא עתרה לבית המשפט העליון.

דוד ביטן: הדפוס החוזר ונשנה של חבורת חברי הכנסת האלה הוא שהם עושים את מה שהם עושים ואחר-כך נותנים הסברים.

דוד ביטן: תמיד ההסברים הם לאחר המעשים ותמיד ההסברים מתוקים מאד וקשורים רק לחופש הביטוי.

דוד ביטן: בית המשפט העליון, הפעם כחריג, לא קיבל את העתירה של חברת הכנסת זועבי.

דוד ביטן: דרך אגב, מה שהקראתי לכם מוועדת האתיקה ממש דומה למה שקרה עכשיו.

דוד ביטן: אין כמעט שום הבדל מבחינת הטענות וההחלטה של ועדת האתיקה.

דוד ביטן: ומה אומר בית המשפט העליון?

דוד ביטן: אני אקצר.

דוד ביטן: "אכן, דברי תמיכה בטרור מכל סוג הבאים מצד זה או אחר של המתרס עלולים לפגוע פגיעה קשה באמון הציבור בכנסת ותדמיתה.

דוד ביטן: אי לכך ובשים לב לטיבן ולעיתוין של התבטאויות העותרת" – גם הטיב וגם העיתוי חשוב – "אין מקום להתערב במסקנת הוועדה שלפיה, בדברים של העותרת יש משום פגיעה חמורה באמון הציבור, בכנסת ובתדמיתה".

דוד ביטן: אחר כך ממשיך בית המשפט: "דומה כי גם מעשים או ביטויים קיצוניים, שיש בהם משום מתן לגיטימציה למעשה טרור נגד אזרחי המדינה, אינם עולים בקנה אחד עם טובתה של המדינה.

דוד ביטן: העותרים עצמם הסכימו כי דברי עידוד ותמיכה באלימות אינם לגיטימיים, ולראיה, הן בעתירה והן בדיון שלפנינו סיפקו העותרים שורה של הסברים".

דוד ביטן: זה הדפוס שלהם – כל הזמן הם עושים ואחר-כך הם מסבירים.

דוד ביטן: עושים ומסבירים.

דוד ביטן: הם חושבים שאנחנו, כנראה, מטומטמים.

דוד ביטן: זה מה שהם חושבים.

דוד ביטן: "מכל מקום", אומר בית המשפט, "לא די בהסברים האלה שניתנו כאמור רק בדיעבד" – תמיד זה בדיעבד – "על מנת להצדיק את התערבותנו בהחלטת ועדת האתיקה.

דוד ביטן: התבטאויות העותרת לא פורסמו בכלי התקשורת.

דוד ביטן: רוח הדברים חרף הסתייגויותיה של העותרת".

דוד ביטן: זאת אומרת, יש הבדל בין לדבר על דוכן הכנסת או באולם כנסים ולטעון את מה שטוענים לבין לעשות פעולה או מעשה, במיוחד בעיתוי הנוכחי, כשאנחנו מדברים על גל טרור של הסתה.

דוד ביטן: אנחנו לא מסוגלים לדעת מה משפיע על אותו בחור או בחורה צעירים שקמים בבוקר, לוקחים סכין ורצים לדקור ישראלים.

דוד ביטן: וזה גם כן אחד הדברים שמאד מאד יכול להשפיע, מכיוון שאם חברי כנסת הולכים לפגישה עם משפחות שהם קוראים להן "משפחות שאהידים", עומדים דום ובעצם נותנים לגיטימציה ותמיכה, יש בזה משום תמיכה בטרור והסתה.

דוד ביטן: עבירת ההסתה, לדעתי חלה פה.

דוד ביטן: אמנם אני לא היועץ המשפטי לממשלה ואני לא חוקר משטרה והנושאים יתבררו יותר מאוחר, אבל אני חושב שהכנסת הפעם צריכה לעשות מעשה חריג.

דוד ביטן: לא בגלל שאנחנו נגד דמוקרטיה אלא בגלל שהדברים חוזרים על עצמם כל הזמן, ותמיד בעיתוי שהוא בעייתי מבחינתנו.

דוד ביטן: לכן אנחנו צריכים לטפל בזה.

דוד ביטן: אני אומר במפורש שאם נצטרך לתקן את חוק החסינות, נעשה את זה.

דוד ביטן: הבעיה שלנו, ואני אומר את זה למשנה ליועץ המשפטי, שנכון שאנחנו לא יכולים להתערב בשיקול דעתכם וגם לא מתכוונים להתערב בשיקול דעתכם, אבל אני מביע את העמדה שלי שאנחנו צריכים גם תמיכה של המערכת המשפטית.

דוד ביטן: אתם חלק מהמערכת שצריכה לטפל בבעיה הזאת.

דוד ביטן: כל הציבור פונה לכנסת ואומר: למה אתם לא עושים?

דוד ביטן: גם אם אנחנו מחוקקים, הפרשנות היא תמיד פרשנות מחמירה ובעצם לא מיישמים שום דבר.

דוד ביטן: לכן אנחנו צריכים שהמערכת המשפטית הפעם תהיה אתנו בעניין הזה מתוך שיקול שהניצול של חברי הכנסת מהרשימה המשותפת הוא ניצול ציני של הדמוקרטיה הישראלית והם עושים כמעט מה שעולה על רוחם כי הם יודעים שהם לא יכולים להיפגע בשום דבר.

דוד ביטן: רז, בבקשה.

דוד ביטן: אתה רוצה לדבר עכשיו?

<רז נזרי: אני אתייחס בתמצית ואם יהיה צורך, אני אשלים אחרי זה.

<רז נזרי: בסוף דבריך, אדוני היושב-ראש, דיברת על זה שהמערכת המשפטית היא חלק מזה.

<רז נזרי: אנחנו הייעוץ המשפטי לממשלה ואנחנו ודאי חלק מהממשלה וחלק מהמדינה.

<רז נזרי: אנחנו גם שומרי סף כשצריך.

<רז נזרי: אפרופו הטרור, אנחנו נמצאים עכשיו בעיצומו של דיון בוועדת החוקה כמדי שבוע, על חוק המאבק בטרור.

<רז נזרי: אני לא חושב שאנחנו צריכים להציג פה קבלות שגם אנחנו כייעוץ משפטי – אם זה סקופ, אנחנו נגד טרור, נגד תמיכה בטרור ונגד הסתה בטרור.

<רז נזרי: דיונים כאלה נעשים אצלנו כל הזמן וזה מובן מאליו.

<רז נזרי: אפרופו חלק מהסעיפים שהוזכרו כאן ואפרופו חלק מהתלונות שקיבלנו, צריך לחזור על ההבחנה שאנחנו מדברים עליה כל הזמן.

<רז נזרי: יש הבחנה מהותית בין מישור ציבורי לבין מסלול משפטי/פלילי.

<רז נזרי: אני אסביר.

<רז נזרי: ברמה הציבורית, אין ספק, בעיני לפחות, שהמפגש הזה בעייתי ופסול ביותר.

<רז נזרי: עצם המפגש.

<רז נזרי: זה ברמה הציבורית ובמישור הציבורי הכנסת סוברנית להחליט לפי סמכויותיה מה לעשות, בין אם במישור של ועדת הכנסת או במישור של ועדת האתיקה.

<רז נזרי: סמכויות כאלה ואחרות שהכנסת מכירה היטב והייעוץ המשפטי לכנסת מכיר.

<רז נזרי: זה בוודאי במישור הציבורי איך וכיצד להתמודד עם מפגש מעין זה, שבעינינו הוא בעייתי ופסול.

<רז נזרי: ודאי כשמדובר בנבחרי ציבור שהם חלק מכנסת ישראל.

<רז נזרי: בסופו של דבר, כמו שהטרור לא מבחין בין יהודים לערבים ובין שמאל לימין, גם בהקשר הזה לא אמורה להיות הבחנה אם אתה יהודי או ערבי.

<רז נזרי: כל אחד מיושבי הבית הזה, כל אחד מאזרחי המדינה הזאת צריך להיות נגד טרור באשר הוא ונגד הסתה לטרור.

<רז נזרי: כמו שאמרתי, זה במישור הציבורי.

<רז נזרי: יש מישור שני שהבאתם לפתחנו, שהוא המישור המשפטי-הפלילי.

<רז נזרי: הוא מורכב יותר.

<רז נזרי: יש הבדל ולא כל מה שהוא לא בסדר ציבורית, נהיה לא בסדר משפטית או שהוא נהיה עבירה פלילית.

<רז נזרי: זו הבחנה שחשוב לחזור עליה כל הזמן כי לפעמים הגבול מיטשטש.

<רז נזרי: לפעמים אומרים שאם התיק נסגר פלילי, אז הוא בסדר ציבורית ולהפך.

<רז נזרי: יש שני מישורים ולכן אני בכוונה מדגיש את זה שוב.

<רז נזרי: במישור הפלילי, כמו שהודענו אתמול, היועץ המשפטי לממשלה קיבל מספר פניות/תלונות של חברי כנסת בעקבות המפגש הזה.

<רז נזרי: כדי שאנחנו נוכל להידרש ולבחון האם אכן מתקיימת עבירה פלילית מעבר לעניינים הציבוריים שדיברתי עליהם, ביקשנו מהמשטרה לאסוף את המידע העובדתי הקיים בשלב זה כדי שנוכל לראות האם היה פה משהו מעבר למפגש עצמו, מה התכנים שנאמרו במפגש.

<רז נזרי: האם נאמרו תכנים כאלה ואחרים.

<רז נזרי: אדוני היושב-ראש, גם הסעיפים שקראת, שזה הסעיף המרכזי לנושא שאנחנו מדברים עליו בהקשר שלנו, כשנדבר על סעיף פלילי, סעיף ההסתה לאלימות מדבר על קריאה לעשיית מעשה אלימות או טרור, דברי שבח או אהדה למעשה אלימות או טרור.

<שולי מועלם: דקה דומיה לא ייחשב דברי שבח?

<רז נזרי: אנחנו לא עושים עכשיו את הניתוח הפלילי.

<רז נזרי: לא אמרתי שזה לא ייחשב.

<רז נזרי: אמרתי שכדי שאנחנו נוכל לקבל החלטה האם יש מקום לפתיחה בחקירה פלילית, אנחנו צריכים את העובדות המלאות בהקשר הזה.

עליזה לביא: יש לך הערכת זמן?

<רז נזרי: ביקשנו מהמשטרה לקבל את זה בהקדם ואני מקווה ומניח שבמהלך הימים הקרובים נקבל את הממצאים מהמשטרה.

<רז נזרי: לאחר מכן יתקיים דיון אצל היועץ כדי לבחון את המשמעות הפלילית של הנושא הזה.

<רז נזרי: יש סעיף שהכנסת חוקקה, שמדבר על כך שלא מספיק שיהיו דברי שבח או אהדה לטרור.

<רז נזרי: צריכה להיות אפשרות ממשית שהמעשים האלה יביאו לעשיית מעשה אלימות או טרור או אחר, וזה בדיוק הנושא שייבחן על-ידינו לאחר שנקבל את הממצאים של המשטרה לגבי מה היה, מה התכנים שנאמרו.

מכלוף מיקי זוהר: כשאתה אומר "אפשרות ממשית".

מכלוף מיקי זוהר: יש לזה הגדרה מסוימת בחוק או שזו רק אמירה?

<רז נזרי: זאת ההגדרה בחוק.

<רז נזרי: אלה מילים מתוך החוק.

<רז נזרי: בסופו של דבר יש מבחנים משפטיים, גם בהנחיות וגם בבית המשפט.

<רז נזרי: בסופו של דבר הכנסת יכלה לרדד את זה.

<רז נזרי: היו גם הצעות ל"אפשרות סבירה" או בכלל ל"חשד סביר" וכו'.

מכלוף מיקי זוהר: אין בזה שום תוכן.

דוד ביטן: חבר הכנסת זוהר, תן לו להתייחס.

<רז נזרי: חבר הכנסת זוהר, אני לא בטוח שזאת המסגרת לעשות כאן דיון.

מכלוף מיקי זוהר: צריך לשנות את החוק.

דוד ביטן: יכול להיות.

דוד ביטן: אמרתי שהיום גם נראה מה צריך לשנות.

דוד ביטן: רבותי, מיקי, אני מבקש ממך לא להפריע ליועץ המשפטי לממשלה.

<רז נזרי: חברים, לא בטוח שבקונטקסט הזה אנחנו נעשה את הדיון המעמיק.

<רז נזרי: אם אתם רוצים, אפשר.

<רז נזרי: כמו שאמרתי, בימים אלו אנחנו דנים בוועדת החוקה, בין השאר, בסעיפים מהסוג הזה.

מכלוף מיקי זוהר: אין כלום.

<רז נזרי: לא צריך להגיד שאין כלום.

דוד ביטן: מיקי, אני מבקש, תגיד את זה כשתגיע זכות הדיבור שלך.

<רז נזרי: לא צריך להגיד שאין כלום.

<רז נזרי: יש סעיף בחוק שצריך לעשות את האיזונים שלו.

<רז נזרי: הסעיף הזה חוקק על-ידי הכנסת הזאת.

<רז נזרי: בימים אלו, הכנסת בוועדת החוקה דנה, בין השאר, בסעיפים כאלה ואחרים.

דוד ביטן: דנה בתיקון של הסעיף הזה?

<רז נזרי: דנה גם בסעיף הזה ובסעיפים מקבילים כי יש סעיף מקביל בחוק המאבק בטרור החדש.

אורן אסף חזן: אולי היה נכון להביא נציגים של המערכת הביטחונית, שיסבירו מה המשמעות.

דוד ביטן: יכול להיות.

דוד ביטן: כרגע זה הדיון.

אורן אסף חזן: מה המשמעות של חברי כנסת במדינת ישראל, בכנסת ישראל שעומדים דקה לזכר - - -

דוד ביטן: חזן, למה אתה נכנס לדברים?

אורן אסף חזן: אני מחדד.

דוד ביטן: חדד כשיהיה תורך.

<רז נזרי: עוד שתי דקות אני מסיים.

דוד ביטן: תנו לו להתייחס.

דוד ביטן: אני לא מבין את זה, אתם לא מכבדים את המשנה ליועץ המשפטי?

דוד ביטן: הוא בא מבחוץ, תנו לו לומר את דברו.

מכלוף מיקי זוהר: הוא בעצמו אמר שכואב לו שהחוק כמו שהוא.

מכלוף מיקי זוהר: תאמין לי.

<רז נזרי: חודר כליות ולב.

<רז נזרי: החוק עושה את האיזונים שלו, אבל האמירה שאין שום דבר, אני לא חושב שהיא נכונה.

<רז נזרי: האמירה שאין שום דבר שמה את הפוקוס כל הזמן להגיד שכל דבר זה פלילי או משפטי.

<רז נזרי: זה לא נכון.

<רז נזרי: אפשר בהחלט להגיד שיהיו דברים שהם לא פלילי, אבל הם עדיין בעייתיים ביותר במישור הציבורי ולא בכדי המחוקק, אתם נתתם סמכויות מסוימות בהקשר הזה גם לוועדת האתיקה וגם לוועדת הכנסת.

<רז נזרי: זה בדיוק המישור הנפרד שלא תלוי במישור הפלילי.

דוד ביטן: אני רוצה להבין את הדברים שלך.

דוד ביטן: התחלתם בדיקה בעניין הזה?

<רז נזרי: אני אומר שוב שאתמול קיימנו התייעצות אצל היועץ בעקבות מספר תלונות ופניות שהגיעו.

<רז נזרי: גם בדיווחים בתקשורת וגם בפניות השונות עלה שלא ברור עובדתית מה בדיוק היה שם.

<רז נזרי: במישור הזה ביקשנו מהמשטרה לעשות השלמה עובדתית, לאסוף את כל המידע העובדתי הרלוונטי.

<רז נזרי: אחרי שהמשטרה תביא את המידע העובדתי – מה בדיוק היה.

<רז נזרי: זה משפיע על התוכן.

<רז נזרי: איזו עבירה?

<רז נזרי: האם יש עבירה בכלל?

<רז נזרי: האם יש עבירה פלילית?

<רז נזרי: – הדבר הזה ייבחן על-ידינו בהקדם.

<רז נזרי: זה המישור הפלילי שדיברת בו לגבי עבירה פלילית.

<רז נזרי: יש מישור נוסף משפטי, שזה מישור שלא רלוונטי בנקודת הזמן הזאת.

<רז נזרי: כלומר, חלק מהסעיפים שהזכרת הם מישור של שלילת הזכות.

<רז נזרי: זה מישור של דברים שלקראת בחירות חדשות לפי חוק יסוד: הכנסת, יש סמכות לוועדת הכנסת ואחרי זה באישור בג"ץ להחליט על פסילת רשימות המועמדים.

<רז נזרי: כמובן, בהקשר הזה יש מעשים שהם רלוונטיים.

דוד ביטן: אבל לבג"ץ לא משנה מה אנחנו מתקנים בחוק.

דוד ביטן: בסופו של דבר הוא מאפשר להם להתמודד.

דוד ביטן: לא משנה מה נתקן.

דוד ביטן: אמרו לנו: תעשו ככה, עשינו ככה.

דוד ביטן: תעשו ככה – עוד פעם תיקנו ושום דבר לא השתנה.

<רז נזרי: בנושא החסינות שדיברת עליו – ודאי שלחבר כנסת יש חסינות מהותית ויש מה שנקרא חסינות דיונית.

<רז נזרי: אם הדברים נעשו במסגרת החסינות המהותית, אי אפשר להעמיד לדין.

<רז נזרי: יש חברי כנסת שהואשמו גם בעבירה של הסתה לאלימות.

<רז נזרי: כאשר נעשית עבירה ואם היועץ המשפטי לממשלה מגיע למסקנה שיש פה עבירה פלילית והיא לא חוסה תחת כנפי החסינות, אנחנו מודיעים לכנסת על הדבר הזה.

<רז נזרי: אין חסינות אוטומטית.

<רז נזרי: זה היה בעבר והחוק שונה.

<רז נזרי: כדי שתהיה חסינות, חבר הכנסת צריך לבקש מוועדת הכנסת שתהיה לו חסינות.

<רז נזרי: לפי הדין דהיום, ככל שהיועץ המשפטי לממשלה יחליט שיש פה מקום לחקירה וככל שהחקירה תביא לכתב אישום, אז - - -

דוד ביטן: קראתי את זה.

דוד ביטן: אם אפשר לדעת – אני לא יודע אם אתה יכול לענות על השאלה הזאת, אבל הסדר הטיעון החדש שעשיתם עם חברת הכנסת זועבי, למרות שהראיות היו פיקס כי היא צולמה מקללת ומעליבה שוטרים.

דוד ביטן: למה אי אפשר היה לעשות משפט רגיל, שהסוף שלו זה קלון?

דוד ביטן: אני לא יודע אם אתה יכול לענות על זה, אבל אם אתה יכול, אני אשמח לשמוע את התשובה.

<רז נזרי: מה זאת אומרת "משפט רגיל"?

<רז נזרי: הסדר הטיעון לא היה שהיא התנצלה והחלטנו לסגור את התיק.

<רז נזרי: הסדר הטיעון היה שהיא הודתה בפני בית המשפט בעבירה שעליה דובר.

<רז נזרי: היא הורשעה – עמדנו על כך.

<רז נזרי: עמדנו על כך שתהיה הרשעה.

<רז נזרי: עמדנו על כך שיהיה מאסר על תנאי.

<רז נזרי: עמדנו על כך שיהיה קנס.

דוד ביטן: מאסר על תנאי אין קלון.

אורן אסף חזן: ויתרתם לה על עניין ה - - - ובמקום שהיא תשב היום מאחורי סורג ובריח - - - אני לא תוקף אותך.

אורן אסף חזן: אני מנסה להבין את החוק.

<רז נזרי: חבר הכנסת חזן, אני אענה לך.

<רז נזרי: לא תצליח להפוך אותי פה לסנגורה של חברת הכנסת זועבי במשפט הפלילי.

<רז נזרי: אני חושב שמה שהיא עשתה היה פסול ביותר וגם הצדיק הרשעה פלילית.

<רז נזרי: ואכן, היא הורשעה בפלילים.

<רז נזרי: האמירה שלך שבגלל הסדר הטיעון היא היום כאן ולא מאחורי סורג ובריח, אין לה על מה לסמוך מהטעם הפשוט, שאני לא מכיר – אולי אתה או מישהו אחר מכיר – מישהו שהורשע בעבירה של העלבת עובד ציבור – זו העבירה הרלוונטית – ונכנס לכלא.

<רז נזרי: לא על כל עבירה נכנסים לכלא.

דוד ביטן: זה נכון, אבל ברגע שהסכמתם לעונש על תנאי, בעצם אמרתם שאין קלון.

<רז נזרי: מה שהתלבטנו בו זה סעיף ההסתה.

<רז נזרי: סעיף ההסתה הוא לא פשוט והיה צריך להוכיח שמה שהיא אמרה שם, יש בזה אפשרות ממשית – הטקסט שהיא צעקה שם על השוטרים, על זה מדובר.

נאוה בוקר: לא רק צעקה, היא גם דיברה מאד לא יפה אליהם בתקשורת.

<רז נזרי: לזה קוראים "העלבת עובד ציבור", שזה סעיף שלחלוטין לא פשוט.

<רז נזרי: אני רוצה להסביר לכם משהו.

<רז נזרי: חברי הכנסת, אני חושב שאם נשתף אתכם בתלונות שמגיעות אלינו עליכם, כלומר לא עליכם אישית כרגע, אבל על חברי כנסת, יש לא מעט תלונות על חברי כנסת מכל צדי הבית על העלבה או הסתה כאלה ואחרות.

<רז נזרי: תמיד, כל מגזר חושב שמה שהוא אומר על השני זה חופש ביטוי ומה שאומרים עליו זה הסתה.

<רז נזרי: אנחנו בנושא הזה מאד זהירים במקרה של הסתה לאלימות וגם בהעלבת עובד ציבור.

<רז נזרי: במקרה הזה של חברת הכנסת זועבי, למרות הזהירות חשבנו שנחצה פה קו.

<רז נזרי: הגשנו כתב אישום, לא הסכמנו לבקשות של עורך דינה לסגור את זה בצורה של התנצלות כזאת או אחרת מחוץ לבית המשפט.

<רז נזרי: עמדנו על כך שתהיה הרשעה.

<רז נזרי: מבחינתנו, הסדר טיעון זה סיכון כי לא ידענו עד כמה נוכל באופן אמיתי להגיע בסוף הדרך להרשעה עם האפשרות הממשית.

<רז נזרי: לכן, במסגרת עסקת טיעון חשבנו שנכון לעמוד על ההרשעה.

דוד ביטן: חברת כנסת שמעליבה עובד ציבור, יכול להיות שכן הייתה מקבלת עונש מאסר.

<רז נזרי: מאסר לא.

<רז נזרי: אני אומר לך, אדוני היושב-ראש, שלא מקבלים במדינת ישראל, לא מכיר פסקי דין כאלה ואפשר לבדוק שמקבלים מאסר בפועל, מאחורי סורג ובריח, על דיבורים.

אורן אסף חזן: תמיד יש פעם ראשונה.

דוד ביטן: על קללות, על דיבורים.

דוד ביטן: את רוצה לשאול שאלה את המשנה ליועץ המשפטי?

נאוה בוקר: ביקשתי שיבדקו לי את העניין בייעוץ המשפטי מה אפשר לעשות.

נאוה בוקר: נאמר לי שמדובר בעבירה ברורה של המרדה.

נאוה בוקר: סעיף 136 לחוק העונשין קובע שהמרדה היא מעשה שיש בו כדי להביא לידי שנאה, בוז או אי נאמנות למדינה, או מעשה שמטרתו להסית את תושבי הארץ.

נאוה בוקר: לפי סעיף 133, העונש על עבירה זו הוא חמש שנות מאסר.

נאוה בוקר: למה לא להסיר באופן מידי את החסינות של חברי הכנסת האלה ופשוט להעמיד אותם לדין?

<רז נזרי: חברת הכנסת בוקר, כמו שאמרתי קודם, לא צריך להסיר חסינות.

<רז נזרי: הם צריכים לבקש חסינות.

<רז נזרי: זו השיטה אצלנו, שאנחנו קודם כל בודקים ואחרי זה מחליטים.

<רז נזרי: אפשר להחליט ואחרי זה לבדוק, אנחנו בוחרים משום מה בדרך אחרת.

<רז נזרי: קודם כל לראות את העובדות המלאות, לראות בדיוק מה הקונטקסט של הדברים שם.

<רז נזרי: את מכירה סעיף שקיים בחוק העונשין, וזה נכון, אבל הוא חלק מהסעיפים של אותם סעיפים של עבירות חופש ביטוי.

<רז נזרי: ככלל, פסיקת בית המשפט העליון אומרת שהשימוש בהם צריך להיות זהיר ביותר – המרדה, הסתה לאלימות וכו'.

<רז נזרי: המרדה אפילו יותר זהיר מאשר הסתה לאלימות.

<רז נזרי: לא אמרתי כרגע שאנחנו החלטנו לא להגיש כתב אישום.

<רז נזרי: כל שאמרתי הוא שמה שנעשה כרגע במישור שלנו הפלילי - - -

דוד ביטן: עדיין בבדיקה.

<רז נזרי: ביקשנו מהמשטרה לאסוף חומר עובדתי.

<רז נזרי: בהתאם למה שנמצא נחליט האם ומה לבדוק, לבחון וכו'.

<רז נזרי: כל זה לא קשור למישור הציבורי שלכם.

<רז נזרי: לכם, כחברי כנסת, יש המישור שלכם והסמכויות שלכם לעשות.

דוד ביטן: אני אתן לכם את זכות הדיבור.

דוד ביטן: אם יש שאלה למשנה ליועץ המשפטי, אבל שאלה שהוא לא התייחס אליה עדיין, בבקשה.

אורן אסף חזן: הבנתי מהתקשורת שהיא קיבלה מאסר על תנאי שמא היא תחזור שוב על העבירה של העלבת עובד ציבור.

אורן אסף חזן: חשיבה מחוץ לקופסה – אולי אני לא משפטן גדול.

אורן אסף חזן: אני לא משפטן בכלל שמבין במקומכם – אבל האם אפשר לפרש את עצם עמידת הדום שלה לאותם מרצחים מתועבים כהפרה של ההסדר כפגיעה והעלבה לא רק של עובדי ציבור אלא את הציבור כולו?

<רז נזרי: אנחנו נכנסים פה לדיון בחוק העונשין.

<רז נזרי: מאסר על תנאי זה לחזור על עבירה דומה שבה הורשעה.

<רז נזרי: היא הורשעה בעבירה של העלבת עובד ציבור.

<רז נזרי: הקונטקסט שבו מדובר וגם התמונות שקיבלנו באירוע האחרון, באירוע של המפגש, הוא לא העלבת עובד ציבור.

<רז נזרי: הקונטקסט של מפגש כזה, זה מה שייבחן, האם יש פה הסתה לאלימות וטרור.

מכלוף מיקי זוהר: אם הבנתי נכון, ונראה לי שהבנתי נכון, בעצם לא משנה מה מידת הפעולות שעשו אותם חברי כנסת.

מכלוף מיקי זוהר: נניח שהם באמת עשו את הפעולות שיש בהן חשש מסוים, אבל אם לא הצלחנו להוכיח שיש חשש ממשי שאותן פעולות שעשו חברי הכנסת גורמות לפעולות אקטיביות מצד טרוריסטים או מצד אוכלוסייה כזו מסוימת וההסתה היא באמת ממשית, לא נוכל לעשות שום דבר.

מכלוף מיקי זוהר: אני מבין נכון, אדוני?

<רז נזרי: אתה מבין נכון, אבל.

<רז נזרי: החוק דהיום אכן דורש, כדי שאפשר יהיה להרשיע בעבירה הזאת של הסתה לאלימות, שהדברים שהם דברי שבח, אהדה וכו', תהיה בהם אפשרות ממשית שזה יביא לידי מעשה אחר.

אורן אסף חזן: ועדת האתיקה - - -

מכלוף מיקי זוהר: - - -

דוד ביטן: זוהר, אני קורא אותך לסדר פעם ראשונה, וזה לא ויכוח ביניכם לבין המשנה.

דוד ביטן: המשנה ליועץ המשפטי אומר מה דעתו מבחינה משפטית, אז אתם מתווכחים אתו?

אורן אסף חזן: בדיוק בשביל זה אמרתי שאנחנו טוחנים מים.

דוד ביטן: עליזה לביא, רצית לשאול שאלה?

<רז נזרי: אדוני היושב-ראש, אני רק אשלים.

מכלוף מיקי זוהר: אני רק רוצה להבין עד כמה המצב שלי חמור.

מכלוף מיקי זוהר: זה מה שאני רוצה להבין.

<רז נזרי: תן לי להשלים את התשובה, ברשותך.

<רז נזרי: הסעיף דהיום אכן דורש שתהיה אפשרות ממשית כדי שיהיה אפשר להאשים.

<רז נזרי: ואז אתה אומר, בצדק: ואם הוא קרא קריאה ממשית וכו', בלי אפשרות ממשית אי אפשר להאשים אותו בעבירה?

<רז נזרי: כפי שאמרתי לכם, בכל יום שני אני מבלה כאן, בקומה מתחת, בוועדת החוקה בדיונים האלה.

<רז נזרי: לפני כחודש, בהצעת חוק המאבק בטרור החדשה, שהממשלה הגישה, ביקשנו לעשות הבחנה וזאת בעצם הצעה חדשה.

<רז נזרי: ככל שמדובר בקריאה ישירה לביצוע מעשה עבירה של טרור, לא צריך את אותו מבחן מקשה של אפשרות ממשית.

<רז נזרי: אם אדם, חבר כנסת וכו', קורא למעשה טרור, אני לא רוצה שכמו היום אני נדרש להוכיח שזה יהיה עבירה רק אם יש אפשרות ממשית שאכן ייגרם.

<רז נזרי: אני לא רוצה להוציא מחוץ לשיח קריאות לטרור.

<רז נזרי: לכן, הדבר הזה מתוקן.

דוד ביטן: זה תיקון טוב שמכסה את הבעיה.

מכלוף מיקי זוהר: תיקון חלקי.

מכלוף מיקי זוהר: צריך להשלים את הפעולה - - -

דוד ביטן: חוק הטרור עדיין לא עבר.

דוד ביטן: בוועדת החוקה תעלה הסתייגות.

דוד ביטן: עליזה, רצית להגיד משהו?

עליזה לביא: כן.

עליזה לביא: אמרתי שכל מה שאמרת כרגע לגבי החוק לא יחול במקרה הזה משום שהחוק עוד לא חוקק.

דוד ביטן: זה נכון, זה נכון.

דוד ביטן: אבל אנחנו לא מסתכלים רק על המקרה הזה.

דוד ביטן: אנחנו מסתכלים גם על העתיד.

<רז נזרי: אף חוק לא חל רטרואקטיבית.

דוד ביטן: תודה למשנה.

דוד ביטן: אם תרצה לומר עוד משהו, אין שום בעיה.

דוד ביטן: איתמר מרקוס נמצא פה?

דוד ביטן: תציג לנו את המצגת בבקשה ואחר-כך ניתן לחברי הכנסת להתייחס.

דוד ביטן: תציג את עצמך.

דוד ביטן: החוק עוד לא חוקק.

דוד ביטן: יש אפשרות לרדת למטה, לוועדת החוקה, קומה אחת ולהגיש הסתייגויות כדי שהנוסח יהיה מתאים למה שאנחנו מבקשים.

<איתמר מרקוס: אני יושב-ראש מבט לתקשורת פלסטינית.

<איתמר מרקוס: אנחנו עוקבים הרבה שנים אחרי התקשורת הפלסטינית וכן עמודי הפייסבוק והתקשורת החדשה.

<איתמר מרקוס: אנחנו מביאים את הממצאים לממשלת ישראל באופן קבוע.

<איתמר מרקוס: ייצגתי את ישראל במשא ומתן עם הפלסטינים בנושא הסתה לפני הרבה שנים, ב-99'.

<איתמר מרקוס: גילינו את המפגש הזה ביום חמישי ורוב העובדות ידועות.

<איתמר מרקוס: אני רוצה להוסיף שני פנים לדיון.

<איתמר מרקוס: הידיעה שראינו בהתחלה הייתה במען, שדיווח על זה.

<איתמר מרקוס: הוא דיווח על דקה דומיה.

<איתמר מרקוס: אחרי שראינו את זה כאן הלכנו לעמוד הפייסבוק של בל"ד עצמה.

<איתמר מרקוס: בבל"ד פרסמו את זה ולא רק שפרסמו את זה, אביו של השאהיד, בהאא עליאן, מדבר על פגישת המשפחות.

<איתמר מרקוס: זה הופיע בעמוד שלהם ויותר מזה, הם גם הביאו את הסרטון של הדברים לו.

יואב קיש: זה עוד שם או שהם הסירו את זה כבר?

<איתמר מרקוס: אני לא יודע אם זה עדיין שם, אבל הם שמו את הדברים.

<איתמר מרקוס: אם רוצים לשמוע את זה, בבקשה.

<איתמר מרקוס: (הקרנת סרטון)

<איתמר מרקוס: יש כאן משהו שצריך לעקוב אחריו מכיוון סוכם להמשיך ולהיפגש.

<איתמר מרקוס: האבא של המחבל הוא זה שעשה את הפיגוע באוטובוס בארמון הנציב בירושלים, בו נרצחו שלושה אנשים.

<איתמר מרקוס: הוא היה האדם שדיבר עכשיו.

<איתמר מרקוס: אם אנחנו מדברים על דברי שבח ואהדה, יש כאן מילה שחוזרת על עצמה, והיא המילה שאהיד.

<איתמר מרקוס: אנשים לא מבינים עד כמה המילה הזאת היא השבח וההדר החשובים ביותר שניתן לומר לאדם על המעשה שלו.

<איתמר מרקוס: כדי להבין את זה אני רוצה להציג כאן סרט של דקה.

<איתמר מרקוס: זה חשוב מאד כי אני זוכר שכאשר פרסמנו את נאום השבח לשאהידים של חבר הכנסת אחמד טיבי, הוא טען אחר-כך שהוא לא מתכוון.

אורן אסף חזן: סגן יושב-ראש הכנסת.

<איתמר מרקוס: אני רוצה שתראו.

<איתמר מרקוס: זה השר לענייני דתות הפלסטיני בטלוויזיה הפלסטינית.

<איתמר מרקוס: אני רוצה שתקשיבו מה זה אומר כשאתה אומר שבן-אדם הוא שאהיד, ולכן יש לזה חשיבות רבה.

<איתמר מרקוס: (הקרנת סרטון)

<איתמר מרקוס: הוא ממשיך, מדבר כעשר דקות.

<קריאה: זה לא להאמין.

אורן אסף חזן: להאמין, להאמין.

אורן אסף חזן: זאת המציאות ואנחנו חיים אותה פה.

קסניה סבטלובה: אתה שוכח להוסיף ששאהיד זה כל אחד שנהרג בכלל, לא רק מי שעשה פעולה.

נורית קורן: לא, קסניה, בשם אללה.

נורית קורן: שאהיד זה בשם אללה.

<איתמר מרקוס: אני רוצה להבהיר, כמובן, שגם מי שנהרג באופן פסיבי תוך כדי לחימה הוא גם שאהיד, אבל מה שחשוב כאן לדיון זה שאי אפשר לעשות מעשה רע בלי להיות שאהיד.

<איתמר מרקוס: כל פעם שיש מחבל ומגדירים אותו כשאהיד, זה אומר שאללה מברך על המעשה שלו, וזה הפסול כאן.

דוד ביטן: בזה אתה אומר שאפשר להסית.

דוד ביטן: זה חלק מההסתה.

<איתמר מרקוס: אני חוזר לעמוד של בל"ד ולאביו של השאהיד.

<איתמר מרקוס: הם יודעים מה המשמעות של שאהיד.

עליזה לביא: הם גם יודעים מה המשמעות הכלכלית של שאהיד.

אורן אסף חזן: - - -

קסניה סבטלובה: במקרה אני יודעת במה מדובר ואיפה הדברים עומדים.

קסניה סבטלובה: תשתוק אתה, תשתוק.

אורן אסף חזן: תדברי בכבוד.

קסניה סבטלובה: לא, אין לי שום כבוד אליך.

קסניה סבטלובה: שום כבוד.

אורן אסף חזן: זאת שיטה אצלכם בשמאל.

אורן אסף חזן: השיטה הזאת פה לא עובדת עלינו.

קסניה סבטלובה: בוועדת האתיקה - - -

אורן אסף חזן: אל תאיימי עליי בוועדת האתיקה.

קסניה סבטלובה: שום כבוד אליך אין.

נאוה בוקר: ריבונו של עולם, מה יש להגן על רוצחים?

קסניה סבטלובה: אף אחד לא מגן על שום רוצחים.

אורן אסף חזן: - - -

דוד ביטן: אני מבקש להפסיק.

דוד ביטן: מספיק, אני אבקש משניכם להפסיק.

דוד ביטן: די.

דוד ביטן: זה לא מכבד את הדיון, כל הדברים האלה.

<איתמר מרקוס: אני אראה כמה מהתגובות של חברי הכנסת לסערה שבעקבות הפגישה.

<איתמר מרקוס: הרשימה המשותפת הוציאה הודעה בעמוד הפייסבוק שלה: "ממשלת ישראל מנסה להסתיר את הפשע – החזקת הגופות באמצעות הסתה" וכו' "כי חשוב להגביר את המאמצים הרשמיים והבלתי רשמיים לשחרור גופות השאהידים".

<איתמר מרקוס: עמוד הפייסבוק של הרשימה המשותפת מוכן להגדיר את הרוצחים האלה גם שאהידים.

<איתמר מרקוס: גם באסל גטאס כתב: "ביום שבו נימנע מלהיפגש עם משפחות השאהידים כדי לסייע להם, להשיב את גופות בניהם מתוך פחד ממסעות ההסתה הגזעניים, נתחסל מבחינה פוליטית, מוסרית ואנושית ונאבד את זכותנו לייצג אנשים ולהנהיגם".

<איתמר מרקוס: שוב יש כאן את הביטוי שהן משפחות השאהידים.

<איתמר מרקוס: התגובה של חנין זועבי גם דחתה את הביקורת, אבל היא דאגה לא להשתמש בביטוי שאהיד.

<איתמר מרקוס: "הפשע האמיתי הוא החזקת הגופות.

<איתמר מרקוס: מילוי בסיוע למשפחות השכולות".

<איתמר מרקוס: היא לא קראה להן "משפחות השאהידים".

<איתמר מרקוס: היא כנראה דאגה לא להשתמש בביטוי מתוך הבנת חשיבות המילה.

<איתמר מרקוס: אני רוצה להביא עוד כמה דוגמאות יותר כלליות, להבין מאיפה זה בא.

<איתמר מרקוס: מאיפה זה בא שבאים לבקר משפחות שאהידים.

<איתמר מרקוס: אנחנו רואים במשך שנים שיש אמירות של הרשות הפלסטינית אבל גם של חברי כנסת, שלא מוכנים להגדיר פעולות טרור כפעולות טרור.

<איתמר מרקוס: אני רוצה להביא שלוש דוגמאות.

<איתמר מרקוס: זה מעמוד הפייסבוק של הרשימה המשותפת וזה משהו שאולי מקביל למה שקרה כאן.

<איתמר מרקוס: אני לא יודע אם זה קיבל פרסום בזמנו.

<איתמר מרקוס: חברי הכנסת איימן עודה ואוסמה סעדי פגשו את האסיר המנהיג אחמד סאדאת.

<איתמר מרקוס: לקרוא לו "המנהיג" – הוא יושב בכלא כמחבל.

דוד ביטן: הבנו את העניין.

דוד ביטן: אני רוצה להתחיל בהתייחסות חברי כנסת.

דוד ביטן: מכיוון שאין לנו הרבה זמן, שההתייחסות תהיה עניינית ומהירה.

דוד ביטן: לא יותר משתי דקות לכל אחד.

נאוה בוקר: אני כבר אמרתי את הרוב, ואני חושבת שבשום פנים ואופן אסור לעבור לסדר-היום בנושא הזה.

נאוה בוקר: אני חושבת שהגיע הזמן שנפסיק לחפש ענישה אתית וצריך להעמיד אותם לדין פלילי על הסתה.

נאוה בוקר: יש גבול לכל דבר.

נאוה בוקר: תודה.

דוד ביטן: חבר הכנסת יואב קיש, שתי דקות.

יואב קיש: יש לנו כמה דרכים לפעול.

יואב קיש: הדרך המקובלת בבית בדרך כלל במקרים אחרים, אני לא מדבר על המקרה הזה, היא ועדת האתיקה.

יואב קיש: הכוח של ועדת האתיקה מאד מוגבל ומצומצם.

יואב קיש: ראינו את זה כשבאסל גטאס לקח את המשט לעזה וקיבל אזהרה.

יואב קיש: זאת הייתה פעם ראשונה.

יואב קיש: זחאלקה עושה עבירה בפעם הראשונה, אז גם את זה מן הסתם ישקלו בוועדת האתיקה לטובתו.

יואב קיש: לכן אני לא תולה תקוות גדולות בוועדת האתיקה.

יואב קיש: נכון שהוועדה הזו הגדילה את סמכויות ועדת האתיקה לתת גם קנס לאחרונה, אבל אני מצטער להגיד שלא קנס ולא הרחקה כזו או אחרת ראויים בעיניי לעונש על מעשה כמו שנעשה בעניין הזה, שבעיניי הוא חד וחלק פלילי.

יואב קיש: אני חושב שאי אפשר לוותר על ההליך הזה.

יואב קיש: הייתי מוסיף עוד משהו, ואני דווקא לא מדבר על החברים של בל"ד.

יואב קיש: אני מדבר על שאר החברים ברשימה המשותפת.

יואב קיש: בזה שהם שותקים או, לצורך העניין, מסכימים ומגבים את המהלך הזה, במידה מסוימת קצת הבהירו את המצב.

יואב קיש: אני תמיד תהיתי לאיזה צד הם שייכים כי יש בערביי ישראל גם צד שרוצה לחיות פה בשלום, בוא לא נשכח, מתפרנס ומוכן להיות אזרח במדינה יהודית דמוקרטית.

יואב קיש: את הצד הזה אנחנו רוצים לחזק.

יואב קיש: אני כל הזמן תהיתי אם איימן עודה נמצא באזור הזה או נמצא בבל"דיסטים.

יואב קיש: לצערי, ובאמת לצערי – יש פה גם מידה של כאב – אני רואה שכל הרשימה המשותפת מתייצבת מאחורי המסע המגעיל הזה של גיבוי רוצחים וטרוריסטים.

יואב קיש: במידה זו, הם פתרו לנו את הבעיה.

יואב קיש: אני הולך לצאת בקריאה, ואני אשמח מאד שכל חברי הקואליציה יצטרפו אליי, לראש הממשלה, ש-15 מיליארד השקלים למגזר הערבי יילכו לראשי רשויות בלבד ולא לערב בכלל אף חבר כנסת בתכנית לטיפוח המגזר הערבי.

יואב קיש: נקודה.

יואב קיש: תודה רבה.

דוד ביטן: אוקיי.

דוד ביטן: אלעזר שטרן, בבקשה.

אלעזר שטרן: תודה.

אלעזר שטרן: אדוני היושב-ראש, כמו שפתחת, צר לי מאד שחברי הכנסת הערבים בחרו לא להגיע לכאן.

אלעזר שטרן: כל הדיון שלנו פה הוא על סמכויות יתר או כוח יתר שיש לחבר כנסת על אזרח רגיל.

אלעזר שטרן: ובעצם זה שהם לא מגיעים לכאן הם פוגעים.

אלעזר שטרן: לי אין שום סיבה לתת להם העדפה לכך.

אלעזר שטרן: אני חושב שהעניין של ההסתה יש לו משמעות של חיי אדם, וככה צריך להסתכל.

אלעזר שטרן: כמי ששותף לחלק מהדיונים על חוק הטרור, יכול להיות שבחוק הטרור צריך להתחשב גם בעוצמת הווליום שיש לכל מי שמסית.

אלעזר שטרן: זאת אומרת, הסתה צריכה להיות לא רק תוכנם של הדברים אלא מה המשמעות המצטברת, הנסיבות שיכללו גם כמה הוא מוגן על-ידינו.

אלעזר שטרן: יכול להיות שעמידה לזכר שאהידים באיזשהו טקס על-ידי חבר כנסת, יש לה תרומה ישירה הרבה יותר למחיר של כוח אדם.

אלעזר שטרן: כאן אני לא מדבר רק עצם זה שהם שוללים את קיומה של מדינת ישראל, חברי הכנסת של בל"ד, אלא באמת על העניין של ההתגוננות או של התנגשות הערכים בין חופש הביטוי לבין חיי אדם.

אלעזר שטרן: וכשיש התנגשות ערכית בין חופש ביטוי לבין חיי אדם, אני בצד של חיי אדם בהקשרים האלה.

אלעזר שטרן: אני מסכים למה שנאמר פה, שיותר טוב מללכת על חוקים שתהיה להם בעיה – אני לא התייאשתי מבית המשפט העליון, כמו שהיושב-ראש רמז כאן.

אלעזר שטרן: אני חושב שתהליכי חקיקה נכונים יכולים לפתור לנו את בעיית החסינות.

אלעזר שטרן: יכול להיות שבמישור הדין הפלילי לתקן חוקים כאלה, שבאמת הדעת לא סובלת את המעשה הזה.

אלעזר שטרן: אני אומר את זה עוד לפני שידענו מה זה שאהיד.

אלעזר שטרן: אני חי בתוך ערביי ישראל.

אלעזר שטרן: אני לא מוותר על החיים יחד אתם, אבל דווקא לטובת החיים האלה אסור שמיעוט מסית כל-כך יסית את אותם - - - אני אומר לכם שרוב מוחלט של ערביי ישראל נגד הפעולות האלה.

אלעזר שטרן: אני חושב שגם ברגעים הקשים האלה חובה עלינו לעשות את ההפרדה הברורה בין הערבים, ערביי ישראל לבין בל"ד.

אלעזר שטרן: צר לי על שאר החברים במפלגה המאוחדת.

אלעזר שטרן: גם שתיקה שלהם – כמו שאצלנו כתוב: "מכלל דניחא ליה, זאת בעיה, על אחת כמה וכמה כשהם דיברו כאן.

אלעזר שטרן: תודה.

דוד ביטן: חברת הכנסת קסניה סבטלובה.

דוד ביטן: שתי דקות.

קסניה סבטלובה: אני חייבת להגיד שחברי הכנסת שהולכים ועומדים דקה דומיה לזכר הרוצחים השפלים, לועגים לדם הקורבנות.

קסניה סבטלובה: הם לועגים לדפנה מאיר, זכרונה לברכה, והם לועגים לשלומית קריגמן, זכרונה לברכה.

קסניה סבטלובה: הדבר הזה בלתי נסבל מבחינה מוסרית, מבחינה אתית ועוד לפני שהסבירו לנו מה זה שאהיד והקרינו לנו כל מיני סרטונים, במיוחד כאלה שהיו שמונים פעם בתקשורת.

קסניה סבטלובה: אנחנו יודעים שהדבר הזה פסול.

קסניה סבטלובה: אין על זה ויכוח בכלל.

קסניה סבטלובה: העניין הוא שאנחנו מאפשרים לתופעה הזאת, שהיא תופעה מתמשכת של מפלגת בל"ד, של מפלגה אנטי-ציונית, שחותרת תחת יסודות המדינה פעם אחרי פעם למרות שיש חוק יסוד: הכנסת, שבעצם מגדיר שזה שהיא חותרת תחת מדינה יהודית ודמוקרטית היא כבר לא הייתה אמורה להיות בכנסת.

קסניה סבטלובה: גם את זה אנחנו יודעים.

קסניה סבטלובה: אז אני מציע שאנחנו נחשוב על כיוון אחר של פעולה.

קסניה סבטלובה: יש את תקנות ההגנה משנת 1945, שמאפשרים לשר הביטחון להכריז על התארגנות, כל התארגנות, בין אם זו מפלגה פוליטית או לא מפלגה פוליטית, כהתארגנות בלתי חוקית.

קסניה סבטלובה: בדיוק באותו אופן, כמו שהוכרז על הפלג הצפוני של התנועה האסלאמית.

קסניה סבטלובה: בדיוק באותו אופן כמו שהוכרז על נשות המורביתת, שעשו לנו בלגאנים.

קסניה סבטלובה: בהחלט, מהבחינה הזאת, על מפלגת בל"ד אפשר להכריז היום כהתארגנות לא חוקית.

קסניה סבטלובה: למה?

קסניה סבטלובה: כי על פי תקנות ההגנה הם הפרו את כל תקנות ההגנה בזה שהם מסיתים.

יואב קיש: זאת מפלגה.

קסניה סבטלובה: זאת התארגנות לא חוקית.

דוד ביטן: רבותי, בשביל זה יש את היועץ המשפטי.

דוד ביטן: הוא יוכל לענות על ההצעה הזאת.

קסניה סבטלובה: יש לנו שר ביטחון שיש לו את הסמכות המלאה לעשות את הדבר הזה וזה נמצא בסמכותו.

קסניה סבטלובה: אנחנו מצפים ממנו שיפעל.

קסניה סבטלובה: דבר שני, אל לנו להקל ראש בתמיכה בטרור, בין אם היא גורמת לחשש ממשי.

קסניה סבטלובה: כשדיברו פה על חשש ממשי, אנחנו לעולם לא נדע, רבותי.

קסניה סבטלובה: למדוד השפעה מאד קשה, ואני אומרת את זה כחוקרת, כמי שחקרה את העניין של ההשפעה וההסתה האסלאמית על צעירים במצרים.

קסניה סבטלובה: אני רוצה להגיד לכם, מאד קשה לבודד את חנין זועבי מהטלוויזיה הפלסטינית, מאבו-מאזן, מחמאס, מאל-ג'זירה.

קסניה סבטלובה: מאד קשה לבודד.

קסניה סבטלובה: אבל עצם העניין של הבעת תמיכה במעשי טרור, היא אינה מתקבלת והאנשים האלה לא צריכים להיות בכנסת, בין אם הם בצד הערבי ובין אם הם בצד היהודי.

קסניה סבטלובה: כל תמיכה בטרור כלשהו בלתי מתקבלת.

דוד ביטן: תודה, קסניה.

דוד ביטן: אני רוצה להגיד לך שאני מסכים אתך על זה שבל"ד היא מפלגה קיצונית שמקבלת גם הוראות מקטאר, מבשארה, שהוא בוגד שברח לחו"ל.

קסניה סבטלובה: וכסף, לא רק הוראות.

דוד ביטן: וכסף.

דוד ביטן: חברת הכנסת איילת ורבין.

איילת נחמיאס ורבין: אדוני היושב-ראש, אני רוצה לומר לך שבוודאי בוועדת הכנסת, אבל גם בכנסת זה אחד הדיונים הכי קשים.

איילת נחמיאס ורבין: דיונים שבהם אנחנו נדרשים לדון בעמיתים שלנו לכאורה, שהם בעצם אמורי לשבת אתנו באותה מליאה.

<קריאה: הם לא בדיוק עמיתים.

איילת נחמיאס ורבין: חברים, הם חברי כנסת.

דוד ביטן: היא התכוונה לטוב.

איילת נחמיאס ורבין: אנחנו יושבים אתם באותה מליאה עם אנשים שחושבים שזה לא הבית שלנו.

איילת נחמיאס ורבין: בואו נגיד את האמת.

איילת נחמיאס ורבין: אנשים שהולכים יום למחרת שרב-שוטרת הדר כהן נרצחת בשער שכם, לשבת עם האנשים שרצחו ישראלים.

איילת נחמיאס ורבין: יושב כאן חברי הטוב, מיכה אבני, שאביו ריצ'ארד לייקין נרצח באוטובוס בארמון הנציב.

איילת נחמיאס ורבין: נרצח אדם, הומניסט גדול.

איילת נחמיאס ורבין: באמת צריך לומר שאבא שלו נרצח באסון הנורא הזה.

איילת נחמיאס ורבין: ביקשתי ממנו לבוא היום כדי שגם הוא יוכל לומר איך הוא מרגיש.

דוד ביטן: הוא הגיע?

איילת נחמיאס ורבין: הוא פה.

דוד ביטן: לא ראיתי.

דוד ביטן: אני אתן לו לדבר.

דוד ביטן: ודאי.

איילת נחמיאס ורבין: אני מדברת גם עם מאיה, שלצערי היא לא יכלה לבוא לכאן מחמת מקום עבודתה.

איילת נחמיאס ורבין: היא נפצעה באוטובוס הזה.

איילת נחמיאס ורבין: איך הם מרגישים?

איילת נחמיאס ורבין: אני שמעתי את הרוצח של אבא של מיכה.

איילת נחמיאס ורבין: שמעתי אותו בסרט הזה.

איילת נחמיאס ורבין: הוא מדבר שם, בסרט.

איילת נחמיאס ורבין: צריך לומר עוד משהו, מי שהדמוקרטיה הישראלית חשובה לו, שחושב שהציונות יכולה לעמוד בדברי ביקורת אפילו קשים, לא עושה את ההבחנה בין דברי ביקורת לבין דברי הסתה.

איילת נחמיאס ורבין: אתמול שמעתי את מוחמד ברכה, יושב-ראש ועדת המעקב העליונה של ערביי ישראל, אומר בפשטות: אנחנו לא חצויים, אנחנו מאה אחוז פלסטינים.

איילת נחמיאס ורבין: אני מוכרחה לגבות את חברי יואב קיש בעניין הזה.

איילת נחמיאס ורבין: הוא אמר שיש פה הרבה מאד ערבים שרוצים לחיות בדו-קיום אמיתי.

איילת נחמיאס ורבין: בל"ד, ולצערי גם חברי המשותפת פשוט נטשו את הערבים האלה.

איילת נחמיאס ורבין: נטשו את מרים עוואד שדיברה אחרי אחד ממעשי הטרור האיומים ואמרה שאם לשחרר את פלסטין זה אומר שאישה נרצחת לנגד עיני ילדיה, שפלסטין לא תישאר משוחררת לעולם.

איילת נחמיאס ורבין: אני לא אסלח להם על כך שהם מביאים אותנו לא לדבר במונחים של דו-קיום אלא במונחים של איך מוציאים אותם מהבית.

איילת נחמיאס ורבין: תודה רבה.

דוד ביטן: תודה, דברים כדורבנות.

דוד ביטן: חברת הכנסת שולי מועלם.

דוד ביטן: כל הכבוד על הדברים שאמרת, במיוחד שאת במחנה הציוני.

שולי מועלם-רפאלי: אני רוצה להכניס את כולנו למספרים האמיתיים שעליהם אנחנו צריכים לדבר.

שולי מועלם-רפאלי: 31 הרוגים, 30 הורים שכולים, 52 יתומים ויתומות, 12 אלמנות ואלמנים.

שולי מועלם-רפאלי: ואחרי המספרים האלה, אחרי המספרים האלה קמים חברי כנסת בכנסת ישראל ונעמדים דקה דומיה.

שולי מועלם-רפאלי: דקה דומיה.

שולי מועלם-רפאלי: 31 הרוגים, 52 יתומים ויתומות, 30 הורים שכולים ו-12 אלמנות ואלמנים.

שולי מועלם-רפאלי: ועל מי הדקה דומיה?

שולי מועלם-רפאלי: על הרוצחים.

שולי מועלם-רפאלי: כי הרוצחים הם קודש.

שולי מועלם-רפאלי: הרוצחים האלה, שמקבלים פה גיבוי.

שולי מועלם-רפאלי: אתמול ציינו 19 שנים לאסון המסוקים.

שולי מועלם-רפאלי: אחרי אסון המסוקים חילקו בכפרים בלבנון סוכריות.

שולי מועלם-רפאלי: מעולם לא חשבתי שבמדינת ישראל יחלקו סוכריות כשירצחו יהודים.

שולי מועלם-רפאלי: אדוני, המשנה ליועץ המשפטי, דפוס ההתנהגות החוזר כבר לא מפריד בין ציבורי למשפטי כי דפוס ההתנהגות הוא על כל הרצף.

שולי מועלם-רפאלי: תומכים בטרור.

שולי מועלם-רפאלי: תומכים בטרור.

שולי מועלם-רפאלי: אי אפשר לקרוא משהו אחר לדקה דומיה.

שולי מועלם-רפאלי: אי אפשר לקרוא משהו אחר לישיבה במשט, שהמטרה שלו הייתה לרצוח חיילי צה"ל.

שולי מועלם-רפאלי: אי אפשר לקרוא משהו אחר לבקשה לשחרר גופות של רוצחים.

שולי מועלם-רפאלי: מה זה אם לא תמיכה בטרור?

שולי מועלם-רפאלי: תומכים בטרור ואז נותנים הסברים ואז הכנסת מחליטה שהם לא יוכלו להיות יותר חברי כנסת.

שולי מועלם-רפאלי: והסוף, הסוף הוא הדבר המופלא מכול – בג"ץ מבטל את ההחלטה.

שולי מועלם-רפאלי: ופעם אחרי פעם הציבור הישראלי נושא עיניים לבג"ץ.

שולי מועלם-רפאלי: נושא עיניים אלינו, חברי הכנסת, ואומרים: איך יכול להיות?

שולי מועלם-רפאלי: איך אפשר להסתכל על 52 זוגות עיניים של יתומים ולהגיד להם: מי שרצח את אימא או אבא שלכם לא נענש.

שולי מועלם-רפאלי: כי מי שתומך בטרור הוא כמו הטרוריסט עצמו.

דוד ביטן: תודה, שולי.

שולי מועלם-רפאלי: ומהבחינה זאת, אדוני, ובזה אני אסיים, אם אנחנו לא נשכיל להבין שכל ניסיון אחר להתייחס לתמיכה בטרור, כל ניסיון אחר להתייחס אליהם לא כאל הטרור עצמו יביא למציאות קשה יותר ויותר מזו שאנחנו נתקלים בה גם היום.

דוד ביטן: תודה.

דוד ביטן: חבר הכנסת אוחנה.

אמיר אוחנה: כמי שמכיר את הטרור, מה שמחולל את הטרור הוא שניים: א', גיבוי אידיאולוגי לאומני ו/או דתי.

אמיר אוחנה: ב', גיבוי חברתי.

אמיר אוחנה: כאשר אצלנו קורים כאלה מקרים והם נעשים ונדירים, צריך לומר, אנחנו רואים גינויים מקיר לקיר של ההנהגה הישראלית.

אמיר אוחנה: אנחנו רודפים את האנשים הללו, מאשימים אותם, מטפלים בהם בכלים הכי חמורים שאנחנו יכולים כחוק.

אמיר אוחנה: בצד השני קוראים על שמם רחובות וכיכרות, משלמים להם משכורות ומענקים והופכים אותם לגיבורים.

אמיר אוחנה: חלק מאותו גיבוי חברתי הוא הביקור שאנחנו מדברים עליו כאן, בדיון הזה.

אמיר אוחנה: ביקור של חברי כנסת משפחות של רוצחים, עמידה של דקה דומיה לזכרם.

אמיר אוחנה: אבל את הדבר הזה, שלא רק מהווה ומחולל טרור אלא גם מהווה חרפה, חרפה לכנסת ישראל וחרפה לנו כמדינה שאנחנו מאפשרים דבר כזה, את החרפה הזו ניתן היה למנוע.

אמיר אוחנה: כפי שאמר היושב-ראש וכפי שבוודאי אתה יודע היטב, מר נזרי, סעיף 7א לחוק יסוד: הכנסת, ברור.

אמיר אוחנה: כשאני קורא את הסעיף הזה אני חושב שכל אדם סביר וכל משפטן סביר מבין שאנשים כמו זחאלקה, זועבי וגטאס תומכים בטרור.

אמיר אוחנה: ללא ספק.

אמיר אוחנה: המעשה הזה מהווה תמיכה במאבק מזוין במדינת ישראל.

דוד ביטן: תודה, חבר הכנסת אוחנה.

אמיר אוחנה: אני מיד מסיים, משפט אחרון.

דוד ביטן: יש פה עוד הרבה חברי כנסת שמבקשים לדבר וב-12:30 אנחנו מסיימים.

אמיר אוחנה: מיד, מיד.

אמיר אוחנה: את החרפה הזו ניתן היה למנוע בבית המשפט העליון.

אמיר אוחנה: ואני שואל אותך, מר נזרי, מה אנחנו צריכים לעשות כדי שבית המשפט העליון סוף סוף יפסול.

אמיר אוחנה: להוסיף סעיף של פגישה עם משפחות טרוריסטים ועמידה דקה דומיה מהווה פסילה לפי סעיף 7א?

אמיר אוחנה: מה אנחנו כמחוקקים צריכים לעשות כדי שהאנשים האלה יפסיקו ויחדלו מלכהן כאן?

דוד ביטן: תודה.

דוד ביטן: חבר הכנסת צחי הנגבי, יושב-ראש ועדת החוץ והביטחון, בבקשה.

צחי הנגבי: אנחנו צריכים לעשות הבחנה בין כמה וכמה מישורים שבהם הנושא החמור והמקומם הזה צריך להיות מטופל.

צחי הנגבי: הדבר האחרון שאנחנו צריכים לעשות זה לתת עצות למערכת האכיפה בהקשר של העמדה או אי העמדה לדין.

צחי הנגבי: ואני לא כל כך אהבתי את הדיון שהיה פה קודם כי יש הפרדת רשויות.

צחי הנגבי: אנחנו יכולים לחוקק, וזה מה שעשינו.

צחי הנגבי: הוצאנו מתחת ידינו חוק ואחרי זה אנחנו באים בטענות שהחוק הזה לא מספיק חזק אל היועץ המשפטי לממשלה או נציגו שהיה כאן, וזה קצת מגוחך.

אורן אסף חזן: ועדת שרים לענייני חקיקה זה הפרדת רשויות?

צחי הנגבי: אל תפריע לי, אל תפריע לי.

דוד ביטן: חזן, לא להפריע בבקשה.

צחי הנגבי: רבותי, אני לא הפרעתי פה לאף אחד.

צחי הנגבי: אני מבקש להקשיב ולהתווכח לאחר מכן.

אורן אסף חזן: שאלת הבהרה.

צחי הנגבי: ולא לשאול שאלות הבהרה.

צחי הנגבי: אנחנו לא יכולים כחברי כנסת לתת עצות את מי להעמיד לדין ואת מי לא.

דוד ביטן: לא, ודאי שלא.

דוד ביטן: גם לא אמרנו את זה.

צחי הנגבי: ברור.

צחי הנגבי: אנחנו יכולים להגיש תלונות למשטרה כאזרחים.

צחי הנגבי: אנחנו יכולים לעתור על החלטות של היועץ המשפטי לממשלה כאזרחים, אם ההחלטות האלה לא נראות לנו.

צחי הנגבי: אבל צריך מאד מאד להיזהר מלהפעיל לחצים על המערכת המשפטית ועל המשטרה בהקשרים פליליים.

צחי הנגבי: בכלל, לאו דווקא בהקשר שנוגע לחברי הכנסת הערבים.

צחי הנגבי: זה יכול להיות לגבי כל עבירה או כל תלונה.

צחי הנגבי: יש לנו הכוח שלנו.

צחי הנגבי: אנחנו מגדירים מה אמות המידה שהחוק מכתיב, אבל יש הפרדת רשויות ויש רשויות אחרות שמכוחן ומכוח הסמכויות שאנחנו הענקנו להן, צריכים לתת להן עצמאות.

צחי הנגבי: גם למערכת השופטת וגם למערכת האוכפת.

צחי הנגבי: אבל לעתים אנחנו מתקוממים.

צחי הנגבי: למשל, אני מתקומם, כמו רבים אחרים כאן, על זה שבית המשפט העליון פעם אחר פעם סרב לקבל או הפך על פיה את החלטת ועדת הבחירות בעניין פסילה של חברי כנסת מלרוץ לכנסת.

צחי הנגבי: זה דבר שהוא כשלעצמו מקומם אותנו ואנחנו יודעים לחיות עם ההתקוממות הזאת, או להשלים אתה או לנסות ולאתר נוסחים יותר חדים.

דוד ביטן: צחי, אנחנו מחוקקים, משנים ובסופו של דבר תמיד מפרשים אותם לחומרה בצורה כזאת, שלא ניתן לבצע כלום.

צחי הנגבי: לכן אני אומר שאם הפרשנות לא נראית לנו - - -

דוד ביטן: אז כל פעם נחוקק חוקים?

דוד ביטן: ומה יוצא מהחוקים האלה?

דוד ביטן: כלום.

צחי הנגבי: בדיוק כמו שעשינו בהקשר של המסתננים.

צחי הנגבי: פעם אחר פעם בית המשפט העליון הגדיר מה בעיניו חוקתי ומה לא, הכנסת לא קיבלה את האמירה הזאת במלואה.

צחי הנגבי: היא חידדה שוב ושוב את החקיקה ובסופו של דבר נמצאה חקיקה שעברה את בית המשפט העליון.

דוד ביטן: תודה, צחי.

צחי הנגבי: סליחה.

צחי הנגבי: זה המשחק בין הרשויות.

צחי הנגבי: אנחנו צריכים להבין את זה ולהשלים עם זה.

צחי הנגבי: בהקשר הספציפי הזה, אני מסכים עם הדברים שנאמרו.

צחי הנגבי: בוועדת האתיקה, העונשים שאנחנו הענקנו לה בתקנון הכנסת בהקשר הזה הם פתטיים.

צחי הנגבי: הם לא נותנים שום מענה אמיתי.

צחי הנגבי: אין לנו גם הכוח להחליט האם אפשר להעמיד לדין או אי אפשר להעמיד לדין חברי כנסת, כי זה עניין של ראיות, זה עניין של שיקול משפטי.

צחי הנגבי: מה שכן יש לנו, וזו היוזמה שהקואליציה מעוניינת לשתף פעולה עם האופוזיציה – כבר פנינו אל ראשי האופוזיציה השונים – זה בשינוי לחקיקה שמאפשר לכנסת לעשות תהליך של impeachment, דבר שקיים בהרבה ארצות בעולם, של הדחת חברי כנסת.

צחי הנגבי: החוק היום מאפשר לנו להדיח את נשיא המדינה, שאנחנו בחרנו בו, ברוב מיוחס של 90.

צחי הנגבי: החוק מאפשר לנו להדיח את יושב-ראש הכנסת ברוב מיוחס, נדמה לי גם 90.

דוד ביטן: אבל עם כאלה חסמים, שאתה לא יכול להגיע לזה כמעט.

צחי הנגבי: אנחנו קובעים את החסמים.

צחי הנגבי: אנחנו יכולים להתאחד הפעם, כמו האיחוד שהיה פה בישיבה הזאת ושאנחנו שומעים אותו בתקשורת ויש לו הד ציבורי, לדעתי, משמעותי מאד.

צחי הנגבי: להתאחד סביב הענקת סמכות לכנסת ברוב זהה של 90 להוציא מהבית הזה חברי כנסת על התנהגות שאינה הולמת.

צחי הנגבי: זה לא קל כי היום זה ערבים, מחר זה ימין ומחרתיים זה שמאל, אבל עדיין, לדעתי, אם נעבור את המקרה הזה בלי שביצענו את הדבר הזה, זאת תהיה טעות קשה.

דוד ביטן: תודה, צחי.

דוד ביטן: אני רק רוצה להדגיש שחברי הכנסת פה לא אומרים ליועץ המשפטי לממשלה מה לעשות, אבל זכותם של חברי הכנסת גם לבקר את המדיניות הכללית ואת הפרשנות הכללית שבית המשפט והמערכת המשפטית נותנת, כמו שפרופסורים עושים את זה.

דוד ביטן: למה אנחנו לא יכולים?

דוד ביטן: אנחנו יכולים לבקש, אבל שיקול דעתנו לא יבוא במקום שיקול דעתה של התביעה ולא של בית המשפט.

דוד ביטן: אנחנו מקווים שישמעו את מה שיש לנו להגיד.

דוד ביטן: חבר הכנסת אורן חזן, בבקשה.

דוד ביטן: שתי דקות.

דוד ביטן: קשה לך שתי דקות.

אורן אסף חזן: תודה, אדוני היושב-ראש.

נחמן שי: צחי דיבר על חשבונו.

דוד ביטן: נתתי לו.

דוד ביטן: יושב-ראש ועדת החוץ והביטחון ויושב-ראש הקואליציה.

דוד ביטן: מה אני יכול לעשות?

אורן אסף חזן: לכבוד הוא לי שצחי ידבר על חשבוני.

אורן אסף חזן: הסיפור המזעזע האחרון של – לפעמים אני מתקשה לקרוא להם חברי כנסת מבל"ד – מלמד אותי הרבה דברים.

אורן אסף חזן: ראשית, הוא מלמד אותי על החשיבות האמיתית של הפלסטינים בגופות המרצחים.

אורן אסף חזן: אני חושב שהתוצאה הישירה של מה שראינו, כדי לא לתת פרס גם לאותם מחבלים ובראש ובראשונה לאותה שלישיית ליצנים, שהלכה לעשות את מה שעשתה, היא לעצור את השבת הגופות.

אורן אסף חזן: הדבר השני, ואמרה זאת קסניה, שכבר לא נמצאת כאן, כנראה אני קלעתי לדעת גדולים כי בסופו של יום יכול שר הביטחון היום להחליט על התארגנות בלתי חוקית ולעשות סוף לפארסה הזו.

אורן אסף חזן: יש פה משהו שאף אחד לא רוצה להאמין בו ולהכיר בו.

אורן אסף חזן: במשך חודשים קראתי לרשימה המשותפת "הרשימה הפלסטינית המשותפת".

אורן אסף חזן: הייתי נתון לביקורת כמעט מכל קצוות הקשת הפוליטית – מה פתאום אתה קורא להם פלסטינים?

אורן אסף חזן: היום בבוקר שמעתי את דבריו של סגן יושב-ראש הכנסת, חבר הכנסת אחמד טיבי, שאומר: כולנו מאוחדים, כולנו מגובים, כולנו עומדים מאחורי בל"ד.

אורן אסף חזן: אנחנו לא רק מאחוריהם, אנחנו לצדם.

אורן אסף חזן: אנחנו תומכים במעשה שלהם.

אורן אסף חזן: אז בואו נפסיק כבר עם הסיסמאות.

אורן אסף חזן: בואו נפסיק לדבר על טלוויזיה ונבין דבר אחד: אני לא מזלזל בוועדת האתיקה.

דוד ביטן: יש לך עוד חצי דקה.

דוד ביטן: חצי דקה.

דוד ביטן: זה הכול.

דוד ביטן: יש עוד חברי כנסת.

אורן אסף חזן: אני חושב שאם אנחנו נצא מהדיון הזה שוב עם אותן סיסמאות – אגב, בניגוד למה שחושב צחי, לנו יש היכולת להשפיע על הלך הרוח הציבורי, שבסופו של יום גם יכול להשפיע על היועץ המשפטי והסביבה שלו כן לפעול.

אורן אסף חזן: כשאני נענשתי בוועדת האתיקה אך ורק על פרסום סרטון שצילם עיתונאי, ועל זה נענשתי, נאמר לי שהלך הרוח הציבורי לא אפשר שלא להעניש אותך.

אורן אסף חזן: חברים, אני אומר לך שאם במקרה הזה ועדת האתיקה לא תיקח אחריות ותזרוק אותם מפה לחצי שנה, ותעשה את הדבר הראשון המתבקש כבר היום - - -

דוד ביטן: אנחנו מקווים שזה מה שהם יעשו, את העונש המקסימלי.

דוד ביטן: תודה, אורן.

דוד ביטן: מספיק, מספיק.

אורן אסף חזן: אני באמת לפעמים תוהה אם - - -

דוד ביטן: מר אבני, גש בבקשה למיקרופון.

דוד ביטן: מר אבני הוא הבן של ריצ'ארד לייקין, שנרצח באוטובוס בירושלים.

דוד ביטן: אחת הגופות של השאהיד, כפי שהם טוענים, הוא הרוצח.

<מיכה אבני: לצערי, כתוצאה מזה התרגלתי בחודשים האחרונים שפוליטיקאים מגיעים אליי הביתה.

דוד ביטן: קודם כל תודה שבאת.

<מיכה אבני: זאת הזדמנות לבוא לפה ותודה לכם, לכולם, על ההזמנה ולאיילת שבאמת התקשרה והודיעה לי על הדיון הזה.

<מיכה אבני: כידוע, אבא שלי היה הומניסט.

<מיכה אבני: הוא היה מנהל בית ספר בפנסיה שעלה מארצות הברית.

<מיכה אבני: הוא פעל פה בארץ גם בנושא הדו-קיום.

<מיכה אבני: הוא הקים בית ספר עם תלמידים מוסלמים, נוצרים ויהודים ואת המורשת שלו הרגשתי אחרי הפיגוע הנוראי, כשהגעתי לבית החולים הדסה והגיעו אליי גם רופאים וגם אחיות, גם מוסלמים, גם נוצרים וגם יהודים.

<מיכה אבני: כולם הכירו אותו כי הוא לימד את הילדים שלו.

<מיכה אבני: כולם באו והושיטו יד לעזרה.

<מיכה אבני: בית חולים הדסה זה דוגמה איך צריך להתקיים פה ואיך צריך להיות הדו-קיום.

<מיכה אבני: בעסק שלי יש לי מאות לקוחות במגזר הערבי, גם מוסלמים, נוצרים, צ'רקסים, דרוזים ובדואים.

<מיכה אבני: הם מצליחים לעבוד ביחד בצורה נפלאה ובריאה.

<מיכה אבני: נדהמתי כששמעתי על העובדה שחברי כנסת, נציגי ציבורי, נפגשו עם האב של אחד המחבלים שרצח את אבי.

<מיכה אבני: אני רוצה לדבר על העיקרון.

<מיכה אבני: בתור מי שחווה טראומה כזאת, בכל פעם שיש עוד פיגוע, ולצערי יש המון עכשיו – אתה חווה את זה מחדש ומרגיש – הדבר שהכי מטריד אותנו ושאנחנו שואלים את עצמנו הוא איך זה שילדה בת 13 או 15 יכולה לצאת לרחוב עם סכין ולדקור מישהו.

<מיכה אבני: הרי ילדה בת 13 לא קמה בבוקר עם רעיונות כאלה.

<מיכה אבני: לדבר הזה יש הסבר אחד ויחיד וזה ההסתה.

<מיכה אבני: ההסתה.

<מיכה אבני: הרחוב הערבי פה בארץ נתון להסתה מתמדת ובלתי פוסקת, הן מחברי כנסת והן ממנהיגים פלסטינים על גבי הרשת החברתית.

<מיכה אבני: המקום של הכנסת הוא להתמודד עם הבעיה השורשית של התופעה הזאת, שזו ההסתה.

<מיכה אבני: להתמודד עם ההסתה יש בעצם שתי דרכים שאתם יכולים לפעול.

<מיכה אבני: אחת, להוקיע מכם את המסיתים.

<מיכה אבני: אני לא בא להגיד מה הדרך הנכונה, האם זה חוקים או האם זה ועדת האתיקה.

<מיכה אבני: אתם מבינים ודאי את הדברים האלה הרבה יותר טוב ממני.

<מיכה אבני: אבל מי שקורא לרוצח אזרח ישראלי "שאהיד" ומי שעומד דום ומכיר בו כשאהיד, האמירה שהאיש הזה יילך לגן-עדן היא אמירה בוטה וברורה לבוחריו ולמאזיניו, שהוא קורא להם לצאת לרחובות ולרצוח אנשים.

<מיכה אבני: במדינה דמוקרטית לא יכול להתקיים מצב שבו מנהיג קורא לאזרחים לרצוח אזרחים באותה מדינה.

<מיכה אבני: בהקשר הזה פניתי ליועץ המשפטי לממשלה, כמו חלק מכם, וכולי תקווה שימוצה אתם הדין.

<מיכה אבני: יש לנו סעיפי חוק שמתמודדים עם הנושא של הסתה לטרור, ולצערי לא מפעילים אותם בשנים האחרונות בצורה נכונה, אבל הם ברורים ופשוטים.

<מיכה אבני: המקרה הזה הוא ברור ופשוט.

<מיכה אבני: ויש תהליך של להוציא את המסיתים מתוככם.

<מיכה אבני: אני קורא לכם, כחברי כנסת, להתמודד חקיקתית בשני מישורים.

<מיכה אבני: אני מברך על החקיקה של ראש הממשלה ואני מברך על החקיקה של חבר הכנסת אלי כהן.

<מיכה אבני: הראשון, למצוא את הדרך להוציא מפה מי שמסית.

<מיכה אבני: השני, למצוא את הדרך להתמודד עם ההסתה היותר רחבה שמשתוללת ברשתות החברתיות.

<מיכה אבני: הרי כשעולה חבר כנסת, נפגש ואומר דברים נוראיים ומסיתים, בגלל האינטרנט ובגלל ההפצה במדיה החברתית, הדבר הזה תוך חמש דקות מגיע למאות אלפי אנשים ומשפיע עליהם.

<מיכה אבני: יש לכם הזדמנות.

<מיכה אבני: חלק מחברי הכנסת פה בחדר כבר התחילו להתמודד עם חקיקה בנושא הזה.

<מיכה אבני: בוועדת המדע והטכנולוגיה דיברנו על כך שצריך ליצור חקיקה שתמנע הסתה ברשת החברתית ולהחזיק את הרשתות החברתיות כאחראיות לדברים שהן מפיצות שם.

<מיכה אבני: אחרי שאבא שלי נרצח התחלתי להוביל את הנושא הזה ברמה עולמית והקדימו אותנו.

<מיכה אבני: בארצות הברית כבר התחילו בחקיקת חוק.

<מיכה אבני: בגרמניה כבר התחילו בחקיקת חוק.

<מיכה אבני: בהודו ובסין התחילו בחקיקת חוקים.

<מיכה אבני: הנשיא אובמה, לאחר פניותיי, שלח את ראש ה-FBI, את ראש ה-NSA לקליפורניה.

<מיכה אבני: הוא התקשר בעצמו למנכ"לים של כל חברות הרשתות החברתיות ואמר להם: חברים, האנשים האלה באים להיפגש אתכם ואתם עומדים לתת להם דין וחשבון על מה שאתם עושים כדי למנוע את ההסתה והטרור ברשת.

<מיכה אבני: אני קורא לכם כחברי כנסת לעשות כל מה שאתם יכולים למנוע את ההסתה הזו, הן אצל אותם חברי כנסת שמסיתים והן כדי לקדם חקיקה בנושא הזה.

<מיכה אבני: אני מודה לכם על ההקשבה.

דוד ביטן: תודה לך על הדברים.

דוד ביטן: חברת הכנסת עליזה לביא ואחריה חבר הכנסת מזוז.

דוד ביטן: אחריו חברת הכנסת ברקו.

עליזה לביא: תודה, אדוני היושב-ראש, רצינות הדיון הזה וגם האווירה אפילו כאן, בינינו, בין חברי הכנסת, מלמדת על דיונים קודמים שקיימנו ואולי למדנו שבצעקות הרבה לא נקדם.

עליזה לביא: אדוני, יש פה דפוס חוזר של התנהגות.

עליזה לביא: מיכה, דיברת בכנות מאד גדולה ובאמת אני רוצה להביא לכאן המשפחות שלנו.

עליזה לביא: את נועם, החבר של שלומית שנרצחה במבוא חורון והמשפחה יושבת שבעה בשדמות מחולה.

עליזה לביא: ביום שלישי הבא זה חודש להירצחה של דפנה מאיר.

עליזה לביא: כל המשפחות שיושבות עכשיו שבעה כמו המשפחה של הדר כהן.

עליזה לביא: דפוס ההתנהגות הזה, בעצם אנחנו רואים כאן טקס של חיבוק.

עליזה לביא: זה טקס שיחזור על עצמו של מודלים לחיקוי שמציבים בפנינו חברי כנסת שנמצאים פה בבית הזה.

עליזה לביא: זאת תזכורת בדם של הצד שכנגד ומהי הרמה המוסרית שלו.

עליזה לביא: מהי הרמה המוסרית שלו שלא תלך ותהיה טובה יותר.

עליזה לביא: החיבוק שהם מקבלים הבוקר מסגן יושב-ראש הכנסת, חבר הכנסת טיבי, מזעזע בהרבה מובנים.

עליזה לביא: גם בהבנת המקשה האחת של הרשימה המשותפת.

עליזה לביא: שקט סביב ההתנהלות הזאת, סביב הדפוס החוזר הזה.

עליזה לביא: מדובר פה באזרחים ישראלים, שהם חברי כנסת בבית הזה שהחליטו לעשות דין לעצמם.

עליזה לביא: אדוני, זה חוזר.

עליזה לביא: לגבי חוק חדש שבטח לא יחול על החברים הללו, יש חוקים, והזכירו פה קודמיי את האפשרויות הקיימות כאן כדי להיעזר בכלים הקיימים.

עליזה לביא: חוק חדש בוודאי לא יעמוד במבחן בג"ץ ואנחנו רואים את ההתנהלות של בג"ץ בשנים האחרונות.

עליזה לביא: חברי הכנסת הללו מתעלמים ושוב מתעלמים מחובות היסוד שלהם ולנו כאן בכנסת יש הכלים.

עליזה לביא: היום אחר הצהריים יהיה דיון בוועדת האתיקה, ואני לא ארחיב בעניין הזה.

עליזה לביא: יש לוועדת האתיקה גם כלים.

עליזה לביא: אמירה כאן בבית הזה תשפיע, כמו שאמרו קודמיי, על השיח הציבורי.

עליזה לביא: אדוני היושב-ראש, הדיון הזה וההתנהלות שלו הם תמרור אדום לחברי הכנסת הללו.

עליזה לביא: אי הנוכחות שלהם כאן אומרת דרשני.

עליזה לביא: היא צעקה מרה לגבי היכולת שלהם לבוא ולדבר על זכויות אזרח, על השמעת קול ועל חברה דמוקרטית.

עליזה לביא: אי אפשר רק לקבל את הזכויות ולא לקבל את החובות.

עליזה לביא: בהתנהלות שלהם הם בעצם קוראים לעוד מקרה רצח ולילדה הבאה בת ה-13 שתבוא ותרצח, ותניף אקדח או סכין.

דוד ביטן: את צודקת.

דוד ביטן: תודה רבה.

דוד ביטן: חברת הכנסת ענת ברקו.

ענת ברקו: תודה, אדוני יושב-הראש, אני רוצה לשתף אתכם בכך שבדצמבר 96' ראיינתי את השייח' אחמד יאסין.

ענת ברקו: שאלתי אותו מה קורה אחרי שהשאהיד מת.

ענת ברקו: זה היה ראיון מאד ארוך, חלק ממחקר.

ענת ברקו: הוא אמר: מה זה מת?

ענת ברקו: הוא לא מת בכלל.

ענת ברקו: הוא נחשב לאדם שעשה משהו טוב ולכן יש תגמולים ושכר לצד המעשה שלו.

ענת ברקו: מת הוא לא.

ענת ברקו: הכינוי שאהיד, יש לו קונוטציה מאד חיובית כי באמת לא כל אחד יכול להיקרא שאהיד.

ענת ברקו: זה אומר הכול.

ענת ברקו: וצריך להגיד את האמת – הלב של האנשים הללו הוא לא עמנו.

ענת ברקו: כל קורבן טרור, מבחינתם, זה עוד מישהו שהם הצליחו לחסל בראייתם.

ענת ברקו: ואז גם מתחילות כל הקונספירציות.

ענת ברקו: היו גם שמועות שהניחו סכינים ליד הקורבנות כדי להגיד שהם חוסלו מעצמם.

ענת ברקו: זה לא רק זה, לבחור הזה, חברת הכנסת זועבי קוראת שאהיד.

ענת ברקו: לעומת זאת, לשוטרים ערבים שעושים את תפקידם, היא קוראת "בוגדים" והיא יורקת עליהם.

ענת ברקו: ומאיימת עליהם.

ענת ברקו: היא יצאה מזה די בזול.

ענת ברקו: איך היא יושבת בכנסת ישראל, נשבעה אמונים לכנסת ישראל אבל על שוטרים שמשרתים במשטרת ישראל ודואגים לביטחון של כולנו היא יורקת בפומבי וקוראת להם "בוגדים"?

ענת ברקו: זאת אומרת, ברור לאן לבה נוטה.

ענת ברקו: דבר נוסף, אדוני יושב-הראש, הוא שיש כאן פעילות ענפה של חברי הכנסת – לא כל חברי הכנסת מהרשימה המשותפת – ב-BDS נגד מדינת ישראל בחו"ל.

ענת ברקו: נפגשים עם גורמים שעובדים נגד מדינת ישראל, עם ארגונים, עושים לעצמם פגישות כנציגים של הכנסת אבל לא במעמד משרד החוץ או גורמים רשמיים של הכנסת.

ענת ברקו: מנצלים את הפלטפורמה הזאת של החסינות ושל הדרכונים הדיפלומטיים כדי לפגוע במדינת ישראל.

ענת ברקו: אני רוצה להגיד מילה אחת, אדוני יושב-הראש, ברשותך.

ענת ברקו: אנחנו רואים כאן חתירה לבדלנות.

ענת ברקו: חבר הכנסת טיבי אמר לפני כמה זמן בנאום, שגם הצלבנים היו כאן ואתם תמשיכו את המשפט.

ענת ברקו: זאת אומרת, אנחנו רואים כאן בהחלט הקצנה, סגנון דיבור בוטה וחתרני, שלא היה מתקבל לא בקונגרס ולא בבית הלורדים.

ענת ברקו: מילת סיכום, ממשלת צללים של ועדת המעקב לערביי ישראל.

ענת ברקו: אני רוצה באמת לפנות מכאן לערביי ישראל.

ענת ברקו: יש הרבה חברי כנסת שאומרים: בעצם אתם לא מייצגים את ערביי ישראל, למרות שנבחרתם על-ידם.

ענת ברקו: אני מבקשת מערביי ישראל, באמת, צאו נגד הדבר הזה.

ענת ברקו: טוב לא ייצא מזה.

ענת ברקו: תסתכלו מסביבכם, תראו מה קורה ופשוט לצאת נגד התופעה הזאת, שלא משרתת אתכם.

ענת ברקו: תודה.

דוד ביטן: חבר הכנסת מזוז, שתי דקות.

דוד ביטן: רבותי, קיבלתי אישור מהיושב-ראש של הישיבה הבאה להמשיך, אבל אני חייב לסיים ב-12:45.

דוד ביטן: עם כל הכבוד לכולם, זה מה שיש.

דוד ביטן: אני אומר מה הגבול שלנו.

ירון מזוז: צהריים טובים לכולם, חברי, יושב-ראש הוועדה, חברי הכנסת, מכובדים.

אברהם נגוסה: אני חושב שחברי הכנסת שהם חברי ועדה יושבים מההתחלה ולא נותנים לנו לדבר.

דוד ביטן: נגוסה, לא באת מההתחלה.

דוד ביטן: לא באת.

אברהם נגוסה: זה לא נכון.

אברהם נגוסה: אני חבר ועדה.

דוד ביטן: אתה לא באת מההתחלה.

דוד ביטן: לא באת.

דוד ביטן: כולם ידברו, רק אמרתי מה המסגרת.

דוד ביטן: קיבלתי עוד 15 דקות מיושב-ראש ועדת הרפורמות, אז תתכנסו לדברים האלה.

דוד ביטן: כולם ידברו, אבל תתכנסו לזמנים.

ירון מזוז: אני רוצה להגיד משהו לחברים, לחברי הכנסת, לכל מי שנוכח פה ונשאר באולם הזה.

ירון מזוז: לפני מספר חודשים עליתי על הבמה ואמרתי שכל מי שמתעסק בטרור, מקומו לא בכנסת.

ירון מזוז: ראש הממשלה דווקא הגן ואמר שאני צודק, אבל היו כאלה שאמרו: הוא גזען, הוא ככה וככה.

ירון מזוז: אני רואה שבדיוק מה שאמרנו בזמנו, אנחנו צודקים בזה.

ירון מזוז: לצערי, הגעתי גם אני לוועדת האתיקה, כמו באסל גטאס.

ירון מזוז: מה לעשות, ועדת האתיקה קבעה שאני צריך לקבל את אותו עונש כמו באסל גטאס – אזהרה.

ירון מזוז: הוא נסע במשט ואני אמרתי שכל מי שמתעסק בטרור, לא יהיה בכנסת.

ירון מזוז: אז קיבלנו אותו דבר.

ירון מזוז: אני כאן בוועדה הזאת קורא לפזר את ועדת האתיקה ולהקים ועדה חדשה עם שיניים.

ירון מזוז: שיהיו לה סמכויות.

ירון מזוז: לא ייתכן שאם אני אומר את המילה הזאת, צריך להיות כתוב בתיק האישי שלי אזהרה כמו לבאסל.

ירון מזוז: דבר שני, אני חושב שכל עניין אחוזי החסימה בבחירות היה טעות גדולה שגרם לאיחוד של כל המפלגות.

ירון מזוז: וזה מה שאנחנו מקבלים עכשיו.

ירון מזוז: אני מקווה, דוד, להקים ועדה שכולם יוכלו להתבטא כמו שצריך.

ירון מזוז: זה דבר מאד רציני.

ירון מזוז: לא ייתכן שאנשים יישבו שבעה ואנשים יילכו לרקוד על הדם שלהם.

ירון מזוז: ואני קורא מכאן שוב לבטל את ועדת האתיקה ולהקים ועדה חדשה, שיהיו לה שיניים.

דוד ביטן: ועדת האתיקה היא בסמכות היושב-ראש.

ירון מזוז: היא בסמכות היושב-ראש, אז אני קורא מפה ליושב-ראש הכנסת, מר יולי אדלשטיין, לפזר את ועדת האתיקה ולהקים ועדה שתטפל בנושא הזה כמו שצריך ולא ברפרוף, כמו שזה נעשה עד היום.

דוד ביטן: מזוז, דווקא חידשת בנאום שלך.

דוד ביטן: נעבור לחבר הכנסת אלי כהן.

דוד ביטן: חידשת בנאום.

אלי כהן: תודה, אדוני היושב-ראש, אני אהיה קצר ותכליתי ולא אחזור על דברים שנאמרו.

אלי כהן: אני רוצה לשאול את יושב-ראש ועדת הכנסת ולמעשה צריך לשאול גם את יושב-ראש הכנסת האם היה סביר שבצרפת היו נפגשים חברי פרלמנט עם ההורים של מחבלי דאע"ש?

דוד ביטן: ברור שלא.

אלי כהן: האם בארצות-הברית, שם יש גם חוקה, היינו מעזים לראות חבר קונגרס שנפגש עם ההורים של המחבלים של אל-קאעידה?

אלי כהן: כלומר, גם במדינות שבהן יש חוקה מתקדמת ביותר, לא היו מעזים לבוא ולראות דבר כזה.

אלי כהן: צריך לזכור שהאירוע האחרון הוא אחרי סדרה של אירועים שהיו.

אלי כהן: אני מזכיר לך שגם ראש הממשלה קרא לחברי הכנסת לא לעלות להר-הבית, ובחר חבר הכנסת גטאס כן לעלות להר-הבית, כן לפעול להסתה וכן לבוא ולפעול לאלימות.

אלי כהן: אגב, ציינת את עזמי בשארה שהוא בוגד.

אלי כהן: אני אציין שהוא בן-דודו.

אלי כהן: יתרה מזאת, העלייה שלו להר-הבית כל-כך חמורה, שהוא אפילו לא מוסלמי בכלל, אדוני.

אלי כהן: על אף שהוא נוצרי הוא עלה לשם.

דוד ביטן: נכון.

דוד ביטן: המטרה הייתה לעשות פרובוקציה.

אלי כהן: אני רוצה לציין שאתמול - - -

דוד ביטן: אני לא יכול להפסיק אותך כי נתת לנו 15 דקות על הזמן שלך.

אלי כהן: אני לא אנצל את שתי הדקות ואני באמת עומד לסיים.

אלי כהן: אני רוצה לציין שאתמול, במסגרת ועדת השרים, כפי שנאמר גם על-ידי ראש הממשלה, לקדם את המהלך של תכנית ההדחה.

אלי כהן: אני אומר שכאן קלעתי לדעת גדולים כי גם ההצעה שלי שקיבלה פ' לפני שבועיים מקדמת את נושא ההדחה.

אלי כהן: כאן אני רוצה דווקא להגיד שיש לי הערכה רבה ליועצת המשפטית ארבל אסטרחן וגם לאדון נזרי.

אלי כהן: ישבתי אפילו עם היועצת המשפטית כדי לבוא ולראות את הנושא הזה של תהליך הדחה.

אלי כהן: אני קורא גם לך, בתור יושב-ראש ועדת הכנסת, לקדם את הליך החקיקה של תהליך ההדחה.

אלי כהן: תודה רבה, אדוני.

דוד ביטן: תודה.

דוד ביטן: חבר הכנסת נגוסה, שתי דקות.

אברהם נגוסה: יש שני מישורים, כמו שנאמר, המישור המשפטי-פלילי והמישור הציבורי.

אברהם נגוסה: בסופו של דבר, מה שיביא לנו תוצאות זה המישור הפלילי-משפטי.

אברהם נגוסה: אם אין הכלי הזה, אז אנחנו, חברי הכנסת, יכולים לתת.

אברהם נגוסה: כך אפשר להתמודד כי מוסד הכנסת לא יכול להיות מקלט לתומכים ולמסיתים לטרור.

אברהם נגוסה: וגם לא יכולים לנצל את הדמוקרטיה כדי להסית נגד עם ישראל, נגד מדינת ישראל גם בחו"ל וגם בתוך ישראל.

אברהם נגוסה: ולכן, אני שמח לראות שגם האופוזיציה סוף סוף מבינה שהטרור לא מפריד בין השמאל לימין.

אברהם נגוסה: הכוחות שאנחנו מאחדים ביחד יכולים להביא לתוצאות טובות.

אברהם נגוסה: זה אומר שצריך לקדם את הצעד של ראש הממשלה לחקיקה שיכולה להוציא את המסיתים.

אברהם נגוסה: אם כולנו, גם אופוזיציה וגם קואליציה ביחד נלך על זה, זה יכול להביא לנו את מבחן התוצאה.

אברהם נגוסה: הדבר השני, רשתות חברתיות הן האויבות הגדולות ביותר של עם ישראל ומדינת ישראל.

אברהם נגוסה: הן במסגרת של תנועות BDS, גם אנטישמיות וגם טרור.

אברהם נגוסה: לכן, לחוקק חוקים כדי להעניש את הרשתות החברתיות זה גם תלוי בנו.

אברהם נגוסה: במישור הציבורי הכול דיבורים.

אברהם נגוסה: אני חושב שאם אנחנו רוצים להביא תוצאות, צריך ללכת לכיוון של חקיקה ולתת למערכת המשפטית כלים שיביאו לנו תוצאות.

אברהם נגוסה: תודה.

דוד ביטן: תודה.

דוד ביטן: חבר הכנסת זוהר, מכיוון שהיית ברשות דיבור ויצאת לוועדת הכספים, מילה אחת.

מכלוף מיקי זוהר: היושב-ראש, אותי מטריד שגם החוק הקיים, בהתאם למה שהובהר לנו על-ידי המשנה ליועץ המשפטי, אנחנו גבוליים.

מכלוף מיקי זוהר: אנחנו עדיין גבוליים ברמת האכיפה שלנו בכל מה שקשור - - -

דוד ביטן: ברור.

דוד ביטן: לכן צריך לתקן את החוק.

מכלוף מיקי זוהר: נקבע שם שיש איזשהו ניואנס שנקרא "חשש ממשי".

מכלוף מיקי זוהר: אותו ניואנס כל-כך פרוץ וכל-כך לא מוגבל והוא נתון לשיקול דעתו של בית המשפט, הוא לא נתון לשיקול דעת המחוקק.

מכלוף מיקי זוהר: המחוקק הגדיר פה משהו פתוח מדי.

מכלוף מיקי זוהר: צריך להגביל את זה.

מכלוף מיקי זוהר: צריך להבהיר שכל השתתפות באירוע שיכול להיות סוג של תמיכה בטרור או אפילו הבעת אמפתיה כלפי טרור או כל דבר כזה, הוא דבר פסול.

מכלוף מיקי זוהר: ומרגע שיש חבר כנסת שעושה את זה, דינו עונש כלשהו.

דוד ביטן: השאלה היא מה תוכן האירוע ולא עצם ההשתתפות.

דוד ביטן: לא צריך להגזים.

דוד ביטן: זה חל על כל חברי הכנסת.

מכלוף מיקי זוהר: אני מדבר על תוכן האירוע.

מכלוף מיקי זוהר: מרגע שהוא תומך או מביע אמפתיה, אפילו אמפתיה לטרור, צריך להגביל אותו.

מכלוף מיקי זוהר: אנחנו לא יכולים להיות במצב שבו נבחרי ציבור מביעים אמפתיה לטרור.

דוד ביטן: אנחנו טוענים נגד הפרשנות השיפוטית היום, שהיא בעצם לחומרה, אבל אסור לנו ללכת לקיצוניות בצד השני.

מכלוף מיקי זוהר: זה לא עניין של קיצוניות.

דוד ביטן: אם פתרון לבעיות בלי ללכת לקיצוניות, שאי אפשר להשתתף אפילו באיזה אירוע - - -

מכלוף מיקי זוהר: באירוע שמביע אמפתיה לטרור?

דוד ביטן: לא אמרתי.

דוד ביטן: עצם האירוע לא קובע.

דוד ביטן: מה שקובע זה תוכן האירוע.

מכלוף מיקי זוהר: אם יש בתוכן האירוע הבעת אמפתיה לטרור, אסור שישתתפו בו, בטח לא חברי כנסת.

דוד ביטן: לזה אני מסכים.

ישראל אייכלר: אדוני היושב-ראש, שמעתי את כל הדברים הכואבים שנאמרו פה ואני לא יכול להוסיף על הכאב, על תחושת העלבון הנוראה.

ישראל אייכלר: כאשר הדם רותח והמשפחות יושבות שבעה, חוגגים על הדם עם משפחות המרצחים.

ישראל אייכלר: אדוני היושב-ראש, שימו לב, בשעה שאתה יושב פה אתנו יוצאת כותרת ראשית שהלילה מחזירים גופות במזרח ירושלים של אותם רוצחים לבקשת המשפחות מחברי הכנסת הערבים ואבו-מאזן.

ישראל אייכלר: אנחנו צוחקים מעצמנו?

ישראל אייכלר: אנחנו עושים פה דיון כל-כך אמוציונלי ובשיא הרציונל הלילה הולכים להחזיר את הגופות.

דוד ביטן: אם זה נעשה, כבר אין לי מה להגיד לשר הביטחון.

ענת ברקו: ראינו את זה עכשיו בתקשורת.

דוד ביטן: ממש מוגזם.

דוד ביטן: כן.

דוד ביטן: לפחות תמתינו.

ישראל אייכלר: בשעה שאנחנו יושבים פה ומייצגים את העם בכאבו, אז כבר מפרסמים.

ישראל אייכלר: זה דבר אחד.

ישראל אייכלר: דבר שני, משהו מאד פרקטי.

ישראל אייכלר: יש בחוק מדינת ישראל שנים רבות סמכות לוועדת הבחירות - - -

דוד ביטן: אני מקווה שזה לא ייעשה, בסופו של דבר.

ישראל אייכלר: יש בוועדת הבחירות סמכות חוקית לפסול רשימות של חברי כנסת.

דוד ביטן: התייחסנו לזה בהתחלה.

דוד ביטן: אתה לא היית.

דוד ביטן: התייחסנו לזה.

ישראל אייכלר: אני עוקב אחרי הדיון הזה מהרגע הראשון, אדוני היושב-ראש.

ישראל אייכלר: יש לנו את ערוץ 99.

דוד ביטן: תודה.

ישראל אייכלר: רגע, אני באמצע.

ישראל אייכלר: עוד לא אמרתי משפט.

דוד ביטן: עד 12:45 אני חייב לסיים, רבותי.

ישראל אייכלר: בסדר, שני משפטים יש לי, מאד מהותיים.

ישראל אייכלר: המשנה ליועץ המשפטי צריך לשמוע את זה.

דוד ביטן: בבקשה, בבקשה.

ישראל אייכלר: דובר כאן שיש סמכות חוקית לוועדת הבחירות.

ישראל אייכלר: פעם אחר פעם בג"ץ פסל את החלטות ועדת הבחירות.

ישראל אייכלר: מה אנחנו עושים כחכמים?

ישראל אייכלר: הולכים לעשות חוק הדחה אישית של חברי כנסת, שזה דבר חמור ביותר.

ישראל אייכלר: כי מי שיודח זה חברי כנסת יהודים – חבר הכנסת מזוז נתן דוגמה שהוא ובאסל גטאס אותו דבר.

ישראל אייכלר: לחברי הכנסת הערבים יהיה את הבג"ץ ויהיה את העולם ולחבר הכנסת הבודד, היהודי, לא יהיה.

ישראל אייכלר: ולכן אני נגד הצעת החוק של ראש הממשלה.

ישראל אייכלר: אני בעד חיזוק ועדת הבחירות, שתוכל למנוע ממפלגות ומחברי הכנסת האלה להתמודד ושבג"ץ יואיל בטובו לכבד את החוק ואת המחוקק.

דוד ביטן: תודה, אייכלר.

דוד ביטן: רוברט אילטוב, בבקשה.

דוד ביטן: אחר-כך בן-צור.

רוברט אילטוב: תודה, כבוד יושב-הראש, אני מסכים עם חבר הכנסת אייכלר.

דוד ביטן: אני אגנוב לך עוד חמש דקות.

דוד ביטן: בסדר, אלי?

דוד ביטן: זה דיון חשוב, אתה יודע.

אלי כהן: פשוט יש אנשים שמחכים.

רוברט אילטוב: מתי מתחיל הזמן שלי?

דוד ביטן: עכשיו.

דוד ביטן: קדימה.

רוברט אילטוב: כבוד היושב-ראש, קודם כל תודה.

רוברט אילטוב: אני מזכיר לחבר הכנסת אייכלר שלא ייתכן שממשלת ישראל לא רק לא מענישה את חברי הכנסת הערבים שעומדים דקה דומיה, אלא לבקשתם מחזירים גופות כאשר אנחנו פה, עם כל הציבור, נדהמים מהצביעות של חברי הכנסת מהרשימה המשותפת.

רוברט אילטוב: דרך אגב, אני שומע פה הרבה מאד דברים מעניינים וחלק מחברי הכנסת, אני בטח אתן להם טופס התפקדות לישראל ביתנו.

רוברט אילטוב: הם הפכו להיות מאד ישראל ביתנו ופתאום נאמנותם של חברי הכנסת מהרשימה המשותפת מוטלת בספק.

נחמן שי: נשאר מקום?

נחמן שי: בלי פריימריז אצלכם, הא?

רוברט אילטוב: אנחנו מציעים הצעות חוק לתיקון סעיף 7א שפותר את הבעיה או בכך שההחלטה של ועדת הבחירות לא תוכל להיות מבוטלת על-ידי בית המשפט לפסילת רשימה או חבר כנסת- - -

דוד ביטן: חבר הכנסת בן-צור.

רוברט אילטוב: אני לא סיימתי שתי דקות.

דוד ביטן: אין לי זמן.

דוד ביטן: אתם לא מבינים?

דוד ביטן: אין לי זמן.

רוברט אילטוב: אתה דיברת במקומי ואתה גם לא נותן לי לדבר?

דוד ביטן: אבל אי אפשר.

דוד ביטן: אתם רוצים שאני אפסיק את הישיבה בלי החלטה?

דוד ביטן: אז אני אעשה את זה.

דוד ביטן: מה העניין?

דוד ביטן: חמש דקות יש לי, אתם לא מבינים את זה?

רוברט אילטוב: אבל למה אתה מדבר ואני לא?

דוד ביטן: אבל אתה כבר עברת את שתי הדקות שלך.

רוברט אילטוב: לא, אני לא עברתי.

דוד ביטן: עברת.

דוד ביטן: אני אומר לך שכן עברת.

רוברט אילטוב: לסיכום, הייתי מצפה מחברי כנסת לא להגיד משהו אחד ולעשות משהו אחר.

רוברט אילטוב: כן לתמוך בהצעות חוק שיכולות להגביל את חברי הכנסת הלא נאמנים מלהיות חברי כנסת.

דוד ביטן: תודה.

דוד ביטן: בן-צור, דקה.

דוד ביטן: אין לי זמן פשוט.

דוד ביטן: מאד מצטער.

יואב בן צור: תודה רבה.

דוד ביטן: לא, לא, דבר.

דוד ביטן: אל תיעלב.

דוד ביטן: דבר.

יואב בן צור: רבותי, אני הייתי רוצה לראות איך היו מתייחסים חברי כנסת יהודים אם היו הולכים עכשיו לבקר את רוצחי אבו חדיר.

יואב בן צור: מה הייתה התגובה של חברי הכנסת הערבים.

יואב בן צור: הם גיס חמישי והם מנצלים את הרפיסות הדמוקרטית שיש אצלנו במדינה.

יואב בן צור: הם חוטאים לא רק לעצמם.

יואב בן צור: לעצמם זה עוד עניין שצריך לטפל בו, אבל הם חוטאים לבוחרים שלהם.

יואב בן צור: הדיון הוא היום לא על רווחתם של אותם מאות אלפי ערבים, שיכול להיות שהם לא נגועים בדבר הזה – אנחנו ככה מקווים.

יואב בן צור: הם גורמים לכך שיהיה קונצנזוס שלם במדינת ישראל נגד הערבים בכלל, ונקווה שזה לא יקרה.

יואב בן צור: בסופו של הליך נדע למקד את המטרה דווקא באותם אלה שעושים את המעשים הלא ראויים האלה ונדע להפריד בינם לבין ערבים אחרים, שלא עושים אותם וצריכים לקבל את התנאים שלהם.

יואב בן צור: תודה.

דוד ביטן: תודה רבה.

דוד ביטן: אחרון הדוברים, נחמן שי, דקה.

נחמן שי: אני רוצה ברשותך, אדוני היושב-ראש, להפריד בין שני נושאים: 1.

נחמן שי: הגופות.

נחמן שי: 2.

נחמן שי: התנהגות חברי הכנסת הערבים.

נחמן שי: אני חושב שבעניין הגופות לא נכונה מדיניות הממשלה.

נחמן שי: אני מדבר על החצי הזה, כי יש למדיניות הממשלה שני חלקים.

נחמן שי: בחלק שמעבר לקו הירוק מחזירים ובקו הזה לא מחזירים.

נחמן שי: לא הבנתי את ההיגיון.

נחמן שי: אם זה נכון שם, זה צריך להיות נכון פה.

נחמן שי: אם זה לא נכון פה, זה גם לא יכול להיות נכון שם.

נחמן שי: כאן יש אי-הלימה מוחלטת.

נחמן שי: זה כשל גדול בעיניי כי אין פה מדיניות.

נחמן שי: יש אי-מדיניות.

נחמן שי: קודם כל שיחליטו ואתה מסכים אתי, אני מבין.

דוד ביטן: כן.

דוד ביטן: אנחנו גם בהחלטה נקרא לממשלה לא להחזיר את הגופות בשלב הזה.

דוד ביטן: זה הכול.

נחמן שי: אוקיי, זאת זכותך, אבל לפחות שתהיה איזושהי שיטתיות כי אני באמת לא מבין.

נחמן שי: זה מה שנקרא להפריד בין דם לדם.

נחמן שי: אני לא מבין.

נחמן שי: או שלא מחזירים ומתכוונים לנהל משא ומתן על זה, או שלא.

דוד ביטן: זה עידוד חברי הכנסת הערבים.

נחמן שי: בעבר החזרנו למי שהיה אפשר ולא החזרנו למי שלא.

נחמן שי: דבר שני, התנהגות חברי הכנסת הערבים היא מבישה, היא שלילית, היא חמורה.

נחמן שי: צריך לגנות אותה בכל מקרה וצריך לחפש דרכים - - -

דוד ביטן: תודה רבה.

דוד ביטן: אני מתנצל בפני חברי הכנסת שאני מפסיק אותם, אבל אין לי בררה.

דוד ביטן: המשנה ליועץ המשפטי, בבקשה.

<רז נזרי: אני מניח שאין זמן להשיב לכל הדברים ואני אומר רק במילה.

<רז נזרי: דיבר חבר הכנסת שטרן על נסיבות שצריכות להיבחן, כשמדובר בחבר כנסת.

<רז נזרי: זה ודאי אחד הדברים שנבחן, מה מעמד אותם אנשים שעושים מעשה מסוים.

<רז נזרי: דובר פה על תקנות ההגנה, ששר הביטחון יוציא מחוץ לחוק.

<רז נזרי: זה לא המישור המשפטי הרלוונטי.

<רז נזרי: המישור המשפטי הקיים בהקשר כזה של חבר כנסת וסיעות זה חוק יסוד: הכנסת, שאומר מתי אפשר להתמודד.

<רז נזרי: אני רוצה כמשפט אחרון לחדד מה שאמרתי קודם:

<רז נזרי: כל אדם שעושה מעשה שיש בו בצורה כזאת או אחרת הזדהות או אהדה למעשה טרור, שאפשר להבין ממנו, בין אם זה בדקה דומיה ובין אם זה בכינוי "שאהידים" לרוצחים, זה ודאי דבר פסול.

<רז נזרי: כשמדובר בחבר כנסת זה פסול ביותר ובעייתי ביותר ועל זה אין מחלוקת.

<רז נזרי: זו גם עמדת היועץ המשפטי לממשלה ועמדתנו, שהדבר הזה פסול לחלוטין במישור הציבורי והכנסת תבחן את הכלים שיש לה בהקשר הזה.

<רז נזרי: מה שאנחנו בוחנים, ובהקשר הזה עדיין לא התקבלה החלטה, הוא את העובדות.

<רז נזרי: הרי ביקשנו מהמשטרה לאסוף את כל העובדות, מה בדיוק היו התכנים במפגש.

<רז נזרי: הדברים האלה יועברו אלינו בהקדם ולאחר שאלו ייבחנו יוחלט האם הדבר שתיארתי קודם, אותו מפגש שהוא פסול לחלוטין במישור הציבורי, האם יש לו גם משמעויות פליליות לפי החוק הקיים, שכמו שאמרתי דורש אפשרות ממשית.

<רז נזרי: לא צריך לדבר על האם כן החלטנו או לא, כי החלטה עדיין לא התקבלה.

<רז נזרי: במישור הציבורי הדבר הזה פסול לחלוטין.

<רז נזרי: המישור הפלילי דורש בחינה נוספת וזה מה שייעשה על-ידי היועץ.

דוד ביטן: תודה רבה.

דוד ביטן: קודם כל אני מודה לך על ההשתתפות ועל הדברים שאמרת.

דוד ביטן: אני רוצה לקרוא לכם את ההחלטה שאנחנו מבקשים לאשר, שנובעת מהדיון שהיה פה.

דוד ביטן: ועדת הכנסת קיימה דיון ארוך בסוגיית פגישתם של שלושת חברי הכנסת של בל"ד – ג'מאל זחאלקה, חנין זועבי ובאסל גטאס – עם משפחות של מי שביצעו פיגועים בגל הטרור הנוכחי ועמידת דקה דומיה לזכרם וקריאת השאהידים.

דוד ביטן: כל חברי הכנסת שהשתתפו בדיון גינו באופן חריף את מעשיהם של חברי הכנסת וסברו כי יש בכך עידוד לטרור והסתה לטרור.

דוד ביטן: לאור דברים אלה מחליטה ועדת הכנסת: 1.

דוד ביטן: לפנות לוועדת האתיקה ולבקש כי תשית על שלושת חברי הכנסת את העונש המקסימלי האפשרי.

דוד ביטן: 2.

דוד ביטן: לפנות ליועץ המשפטי לממשלה ולבקש כי תיפתח חקירה פלילית בעניין.

דוד ביטן: 3.

דוד ביטן: לקרוא לכל גורמי המשפט ואכיפת החוק לפעול במסגרת החקיקה הקיימת ולמצות את הדין עם שלושת חברי הכנסת.

דוד ביטן: 4.

דוד ביטן: לקרוא לגורמים האמונים על יישום החוק ופרשנות החוק לתת מענה לתופעות של נבחרי ציבור הפועלים באופן מובהק נגד המדינה ולפגיעה באזרחיה.

דוד ביטן: 5.

דוד ביטן: לקרוא לוועדת החוקה הדנה בימים אלה בהצעת חוק המאבק בטרור, כי תיקח לתשומת לבה את הדברים שנאמרו בישיבה זו ותקל במבחנים הנדרשים לשם הרשעה בעבירות של תמיכה והסתה לטרור, בין היתר השמטת הדרישה לאפשרות ממשית כי קריאה ישירה לביצוע מעשה טרור תביא לעשיית מעשה כזה.

דוד ביטן: 6.

דוד ביטן: זאת התוספת האחרונה.

דוד ביטן: היא אמנם לא קשורה לדיון, אבל היא קשורה מאד מאד לדיון – לקרוא לממשלה שלא לשחרר בשלב זה את גופות המחבלים כי יש בכך בעצם עידוד למה ששלושת חברי הכנסת ביקשו לעשות.

דוד ביטן: זה דבר שהוא לא צריך להיות.

דוד ביטן: מי בעד הצעת ההחלטה הזאת?

דוד ביטן: בעד הצעת ההחלטה של ועדת הכנסת – פה אחד

דוד ביטן: נמנעים – אין

דוד ביטן: ההצעה התקבלה פה אחד.

דוד ביטן: 2.

דוד ביטן: קביעת ועדות לדיון בהצעות החוק הבאות: <א.

דוד ביטן: הצעת חוק לתיקון פקודת מס הכנסה (מס' 218), התשע"ו-2016> <ב.

דוד ביטן: הצעת חוק לתיקון פקודת מס הכנסה (תיקון מס' 219), התשע"ו-2016> <ג.

דוד ביטן: הצעת חוק לתיקון פקודת מס הכנסה (תיקון מס' 220), התשע"ו-2016>

דוד ביטן: אני רוצה דקה לקחת מזמנכם.

דוד ביטן: אל תלכו.

דוד ביטן: כיוון שזה דחוף יש לנו נושא של קביעת ועדות לדיון בהצעות החוק הבאות: א.

דוד ביטן: הצעת חוק לתיקון פקודת מס הכנסה (מס' 218), התשע"ו-2016.

דוד ביטן: זהו חוק הריטים שעובר לוועדת הרפורמות בהסכם עם גפני.

דוד ביטן: ב.

דוד ביטן: הצעת חוק לתיקון פקודת מס הכנסה (תיקון מס' 219), התשע"ו-2016.

דוד ביטן: הם עברו אלינו מהדיון האחרון ביום שני.

דוד ביטן: והצעת חוק לתיקון פקודת מס הכנסה (תיקון מס' 220), התשע"ו-2016.

דוד ביטן: את אלה אנחנו מבקשים להעביר לוועדת הכספים.

דוד ביטן: מי בעד?

דוד ביטן: אתה רוצה להסביר רגע על חוק הריטים?

אלי כהן: חוק הריטים מטרתו לעודד שכירות למגורים לטווח ארוך.

דוד ביטן: מי בעד?

דוד ביטן: בעד הבקשה לקביעת ועדות לדיון בהצעות החוק – פה אחד

דוד ביטן: נמנעים – אין

דוד ביטן: הבקשה נתקבלה פה אחד.

<אתי בן-יוסף: צריך לשנות את שם הוועדה המיוחדת.

דוד ביטן: מי בעד לשנות את שם הוועדה המיוחדת, כך שגם החוק הזה יחול?

דוד ביטן: בעד שינוי שם הוועדה המיוחדת – פה אחד

דוד ביטן: נמנעים – אין

דוד ביטן: תודה רבה.

דוד ביטן: איזה שם?

דוד ביטן: תמיד מוסיפים את החוק כי זאת ועדה מיוחדת.

דוד ביטן: ומורידים את החוק שסיים.

דוד ביטן: מתי אני יודע שהוא עובד טוב?

דוד ביטן: כאשר אני רואה שהשם התקצר.

דוד ביטן: אם השם התארך, אז יש בעיה.

דוד ביטן: הישיבה נעולה.